title: Απόφαση αριθ. H8 της 17ης Δεκεμβρίου 2015 (επικαιροποιήθηκε με μικρές τεχνικές διευκρινίσεις στις 9 Μαρτίου 2016) σχετικά με τις μεθόδους λειτουργίας και τη σύνθεση της τεχνικής επιτροπής για την ηλεκτρονική επεξεργασία δεδομένων της διοικητικής επιτροπής για την κοινωνική ασφάλιση των διακινούμενων εργαζομένων

text:
               20.7.2016

               EL

               Επίσημη Εφημερίδα της Ευρωπαϊκής Ένωσης

               C 263/3

         ΑΠΌΦΑΣΗ αριθ. H8
   της 17ης Δεκεμβρίου 2015 (επικαιροποιήθηκε με μικρές τεχνικές διευκρινίσεις στις 9 Μαρτίου 2016)
   σχετικά με τις μεθόδους λειτουργίας και τη σύνθεση της τεχνικής επιτροπής για την ηλεκτρονική επεξεργασία δεδομένων της διοικητικής επιτροπής για την κοινωνική ασφάλιση των διακινούμενων εργαζομένων
   (2016/C 263/04)
   Η ΔΙΟΙΚΗΤΙΚΗ ΕΠΙΤΡΟΠΗ ΓΙΑ ΤΟΝ ΣΥΝΤΟΝΙΣΜΟ ΤΩΝ ΣΥΣΤΗΜΑΤΩΝ ΚΟΙΝΩΝΙΚΗΣ ΑΣΦΑΛΙΣΗΣ,
   Έχοντας υπόψη το άρθρο 72 του κανονισμού (ΕΚ) αριθ. 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας (1), δυνάμει του οποίου η διοικητική επιτροπή προάγει και αναπτύσσει τη συνεργασία μεταξύ κρατών μελών, εκσυγχρονίζοντας τις διαδικασίες για την ανταλλαγή πληροφοριών, ιδίως με την προσαρμογή της ροής πληροφοριών μεταξύ φορέων ενόψει της ανταλλαγής με ηλεκτρονικά μέσα, λαμβάνοντας υπόψη την εξέλιξη της επεξεργασίας των δεδομένων σε κάθε κράτος μέλος· εγκρίνει τους κοινούς κανόνες δομής για τις υπηρεσίες επεξεργασίας δεδομένων, ιδίως σε θέματα ασφάλειας και χρήσης των προτύπων και θεσπίζει διατάξεις για τη λειτουργία του κοινού μέρους των εν λόγω υπηρεσιών,
   Έχοντας υπόψη το άρθρο 73 του κανονισμού (ΕΚ) αριθ. 883/2004, δυνάμει του οποίου η διοικητική επιτροπή συγκροτεί και καθορίζει τις μεθόδους λειτουργίας και τη σύνθεση μιας τεχνικής επιτροπής για την επεξεργασία δεδομένων, η οποία καταρτίζει εκθέσεις και διατυπώνει αιτιολογημένη γνώμη πριν η διοικητική επιτροπή λάβει απόφαση δυνάμει του άρθρου 72 στοιχείο δ),
   ΑΠΟΦΑΣΙΖΕΙ:
   Άρθρο 1
   1.   Η διοικητική επιτροπή συγκροτεί την τεχνική επιτροπή για την επεξεργασία δεδομένων, όπως προβλέπεται στο άρθρο 73 παράγραφος 1 του κανονισμού (ΕΚ) αριθ. 883/2004. Στο εξής, καλείται «η τεχνική επιτροπή».
   2.   Η τεχνική επιτροπή έχει τα καθήκοντα που αναφέρονται στο άρθρο 73 παράγραφος 2 του κανονισμού (ΕΚ) αριθ. 883/2004.
   3.   Η εντολή για τα συγκεκριμένα καθήκοντα της τεχνικής επιτροπής ορίζεται από τη διοικητική επιτροπή για την κοινωνική ασφάλιση των διακινούμενων εργαζομένων, η οποία μπορεί να τροποποιήσει τα καθήκοντα αυτά σύμφωνα με τις ανάγκες.
   Άρθρο 2
   1.   Η τεχνική επιτροπή αποτελείται από δύο μέλη από κάθε κράτος μέλος, εκ των οποίων το ένα ορίζεται ως μόνιμο μέλος και το άλλο ως αναπληρωματικό.
   2.   Τα ονόματα των διορισμένων μελών για κάθε κράτος μέλος διαβιβάζονται στη γραμματεία της διοικητικής επιτροπής από τον εκπρόσωπο της κυβέρνησης του κράτους μέλους στη διοικητική επιτροπή.
   3.   Τα μέλη μπορούν να συνοδεύονται στις συνεδριάσεις της τεχνικής επιτροπής από έναν ή περισσότερους εμπειρογνώμονες, εφόσον αυτό είναι αναγκαίο λόγω της φύσης των θεμάτων που πρόκειται να εξεταστούν.
   4.   Κατά κανόνα, κάθε αντιπροσωπεία δεν πρέπει να υπερβαίνει τα τέσσερα άτομα.
   5.   Ο εκπρόσωπος της Ευρωπαϊκής Επιτροπής στη διοικητική επιτροπή ή ένα πρόσωπο διορισμένο από αυτόν έχει συμβουλευτικό ρόλο στην τεχνική επιτροπή.
   6.   Ο εκπρόσωπος της Ευρωπαϊκής Επιτροπής, ο αναπληρωτής του ή οποιοδήποτε πρόσωπο ορίζει η γραμματεία της διοικητικής επιτροπής μπορεί να παρευρίσκεται σε κάθε συνεδρίαση της τεχνικής επιτροπής ή των ad hoc ομάδων εργασίας της. Στις συνεδριάσεις αυτές μπορεί/-ούν επιπλέον να συμμετέχει/-ουν εκπρόσωπος/-οι αρμόδιων υπηρεσιών της Ευρωπαϊκής Επιτροπής, εφόσον το προς συζήτηση θέμα τις αφορά.
   7.   Ένα μέλος της γραμματείας της διοικητικής επιτροπής παρευρίσκεται σε κάθε συνεδρίαση της τεχνικής επιτροπής και των ad hoc ομάδων εργασίας αυτής.
   Άρθρο 3
   1.   Η θέση του προέδρου της τεχνικής επιτροπής καταλαμβάνεται κάθε εξάμηνο από το μόνιμο μέλος ή άλλον διορισμένο υπάλληλο του κράτους εκείνου, ο εκπρόσωπος του οποίου στη διοικητική επιτροπή κατέχει τη θέση του προέδρου της επιτροπής αυτής για την ίδια περίοδο.
   2.   Εάν ο εν ενεργεία πρόεδρος κωλύεται να συμμετάσχει σε συνεδρίαση της τεχνικής επιτροπής, καθήκοντα προέδρου ασκεί ο αναπληρωτής του.
   3.   Ο πρόεδρος της τεχνικής επιτροπής μπορεί να δίνει στη γραμματεία κάθε οδηγία για τη διεξαγωγή των συνεδριάσεων και την εκτέλεση των δραστηριοτήτων που περιλαμβάνονται στα καθήκοντα της τεχνικής επιτροπής.
   Άρθρο 4
   Η τεχνική επιτροπή συγκαλείται με επιστολή πρόσκλησης, η οποία αποστέλλεται από τη γραμματεία, σε συμφωνία με τον πρόεδρο της τεχνικής επιτροπής, στα μέλη και στον εκπρόσωπο της Ευρωπαϊκής Επιτροπής τουλάχιστον 10 εργάσιμες ημέρες πριν από τη συνεδρίαση.
   Άρθρο 5
   Η τεχνική επιτροπή εγκρίνει τις εκθέσεις και τις αιτιολογημένες γνώμες, βάσει τεχνικών εγγράφων και μελετών, εάν είναι απαραίτητα. Μπορεί να ζητήσει από τις εθνικές διοικήσεις οποιαδήποτε πληροφορία κρίνει απαραίτητη για την ορθή εκπλήρωση των καθηκόντων της.
   Άρθρο 6
   1.   Η τεχνική επιτροπή δύναται να συγκροτήσει ομάδες εργασίας ad hoc, αποτελούμενες από περιορισμένο αριθμό προσώπων, για την εξέταση συγκεκριμένων θεμάτων και την υποβολή προτάσεων στην τεχνική επιτροπή.
   Η τεχνική επιτροπή καθορίζει σε γραπτή εντολή τις εργασίες που πρέπει να εκτελεστούν από αυτές τις ομάδες εργασίας και το χρονοδιάγραμμα ολοκλήρωσης των εργασιών.
   2.   Οι ομάδες εργασίας ad hoc τελούν υπό την προεδρία ενός προσώπου, το οποίο ορίζεται από τον πρόεδρο της τεχνικής επιτροπής με τη σύμφωνη γνώμη του εκπροσώπου της Ευρωπαϊκής Επιτροπής ή, εάν αυτό δεν είναι δυνατό, ενός εμπειρογνώμονα από το κράτος του οποίου ο εκπρόσωπος στη διοικητική επιτροπή ασκεί καθήκοντα προέδρου της διοικητικής επιτροπής.
   3.   Ο πρόεδρος της ad hoc ομάδας εργασίας καλείται στη συνεδρίαση της τεχνικής επιτροπής, κατά τη διάρκεια της οποίας εξετάζεται η έκθεση της ομάδας.
   Άρθρο 7
   Ένα διορισμένο μέλος της γραμματείας της διοικητικής επιτροπής προετοιμάζει και οργανώνει τις συνεδριάσεις της τεχνικής επιτροπής.
   Άρθρο 8
   1.   Οι εκθέσεις και οι αιτιολογημένες γνώμες εγκρίνονται με απλή πλειοψηφία του συνόλου των μελών της τεχνικής επιτροπής, ενώ κάθε κράτος μέλος έχει μία ψήφο την οποία ορίζει το μόνιμο μέλος ή, σε περίπτωση απουσίας του, το αναπληρωματικό μέλος. Πρέπει να αναφέρεται εάν οι εκθέσεις ή οι αιτιολογημένες γνώμες της τεχνικής επιτροπής εγκρίθηκαν ομόφωνα ή με απλή πλειοψηφία. Σε περίπτωση που υπάρχει μειοψηφία, θα πρέπει να προσδιορίζονται τα συμπεράσματα ή οι επιφυλάξεις της μειοψηφίας.
   2.   Όταν ένα μόνιμο μέλος της τεχνικής επιτροπής ασκεί καθήκοντα προέδρου, ψηφίζει αντ’ αυτού ο αναπληρωτής του.
   3.   Κάθε μέλος που είναι παρόν σε μια ψηφοφορία, αλλά απέχει από αυτήν, καλείται από τον πρόεδρο να καταστήσει γνωστά τα αίτια της αποχής του.
   4.   Εάν απέχει η πλειοψηφία των παρόντων μελών, η πρόταση που τίθεται σε ψηφοφορία θεωρείται ότι δεν ελήφθη υπόψη.
   5.   Η τεχνική επιτροπή μπορεί να αποφασίσει την έγκριση εκθέσεων και αιτιολογημένων γνωμών με χρήση γραπτής διαδικασίας, εφόσον μια τέτοια διαδικασία συμφωνήθηκε σε προηγούμενη συνεδρίαση της τεχνικής επιτροπής.
   Για τον σκοπό αυτό, ο πρόεδρος κοινοποιεί το προς έγκριση κείμενο στα μέλη της τεχνικής επιτροπής. Τα μέλη διαθέτουν καθορισμένη προθεσμία τουλάχιστον 10 εργάσιμων ημερών, εντός της οποίας έχουν τη δυνατότητα να δηλώσουν ότι απορρίπτουν το προτεινόμενο κείμενο ή ότι απέχουν από την ψηφοφορία. Εάν δεν υπάρξει απάντηση εντός της καθορισμένης προθεσμίας, η ψήφος τους θεωρείται θετική.
   Ο πρόεδρος δύναται επίσης να κινήσει γραπτή διαδικασία, σε περίπτωση που δεν έχει επιτευχθεί προηγούμενη συμφωνία σε συνεδρίαση της τεχνικής επιτροπής. Σε αυτή την περίπτωση, μόνο η γραπτή συμφωνία στο προτεινόμενο κείμενο θεωρείται θετική ψήφος, ενώ δίδεται προθεσμία τουλάχιστον δεκαπέντε εργάσιμων ημερών.
   Με τη λήξη της καθορισμένης προθεσμίας, ο πρόεδρος ενημερώνει τα μέλη σχετικά με το αποτέλεσμα της ψηφοφορίας. Η απόφαση που έχει λάβει τον απαιτούμενο αριθμό θετικών ψήφων θεωρείται εγκεκριμένη την τελευταία ημέρα της προθεσμίας εντός της οποίας τα μέλη κλήθηκαν να απαντήσουν.
   6.   Εάν, κατά τη διάρκεια της γραπτής διαδικασίας, ένα μέλος της τεχνικής επιτροπής προτείνει τροποποιήσεις στο κείμενο, ο πρόεδρος:

               α)

               είτε κινεί εκ νέου τη γραπτή διαδικασία, κοινοποιώντας την προταθείσα τροποποίηση στα μέλη, σύμφωνα με τη διαδικασία της παραγράφου 5·

               β)

               είτε ακυρώνει τη γραπτή διαδικασία, προκειμένου το ζήτημα να συζητηθεί στην επόμενη συνεδρίαση,

         ανάλογα με τη διαδικασία την οποία ο πρόεδρος κρίνει κατάλληλη για το υπό εξέταση ζήτημα.
   7.   Εάν πριν από τη λήξη της τεθείσας προθεσμίας ένα μέλος της τεχνικής επιτροπής ζητήσει να εξεταστεί το προτεινόμενο κείμενο σε συνεδρίαση της τεχνικής επιτροπής, η γραπτή διαδικασία ακυρώνεται.
   Στη συνέχεια, το θέμα εξετάζεται στην επόμενη συνεδρίαση της τεχνικής επιτροπής.
   Άρθρο 9
   1.   Η προσωρινή ημερήσια διάταξη κάθε συνεδρίασης της τεχνικής επιτροπής ορίζεται από τη γραμματεία, σε συμφωνία με τον πρόεδρο της τεχνικής επιτροπής.
   Όπου είναι αναγκαίο, η γραμματεία δύναται, πριν από την πρόταση εγγραφής ενός θέματος στην ημερήσια διάταξη, να ζητήσει από τις ενδιαφερόμενες αντιπροσωπείες να υποβάλουν εγγράφως τις απόψεις τους επί του θέματος αυτού.
   Η προσωρινή ημερήσια διάταξη περιλαμβάνει, καταρχήν, θέματα για τα οποία έχει υποβληθεί αίτημα από ένα μέλος ή από τον εκπρόσωπο της Ευρωπαϊκής Επιτροπής.
   2.   Η προσωρινή ημερήσια διάταξη αποστέλλεται στα μέλη της τεχνικής επιτροπής και στα πρόσωπα που αναφέρονται στο άρθρο 2 παράγραφος 6 ανωτέρω, τουλάχιστον 15 εργάσιμες ημέρες πριν από την έναρξη κάθε συνεδρίασης. Αναθεωρημένη έκδοση της ημερήσιας διάταξης μπορεί να αποσταλεί τουλάχιστον 5 εργάσιμες ημέρες πριν από τη συνεδρίαση.
   Τα έγγραφα που σχετίζονται με τα θέματα της ημερήσιας διάταξης, για τα οποία απαιτούνται αποφάσεις ή γνώμες στις αντίστοιχες συνεδρίαση, θα πρέπει να είναι διαθέσιμα, καταρχήν, το αργότερο 10 εργάσιμες ημέρες πριν από τη συνεδρίαση. Αυτό δεν ισχύει για τα έγγραφα γενικών πληροφοριών που δεν απαιτούν έγκριση, ούτε τις εξαιρετικές περιστάσεις ή άλλες περιπτώσεις που μπορούν να συμφωνηθούν από την τεχνική επιτροπή σύμφωνα με το άρθρο 14 κατωτέρω.
   3.   Κατά την έναρξη κάθε συνεδρίασης της τεχνικής επιτροπής εγκρίνεται η ημερήσια διάταξη.
   Για την εγγραφή στην ημερήσια διάταξη οποιουδήποτε άλλου θέματος πέραν αυτών που περιλαμβάνονται στην προσωρινή ημερήσια διάταξη απαιτείται ομοφωνία της τεχνικής επιτροπής.
   Άρθρο 10
   1.   Η γραμματεία της διοικητικής επιτροπής συντάσσει τα πρακτικά των συνεδριάσεων της τεχνικής επιτροπής. Τα πρακτικά εγκρίνονται από την τεχνική επιτροπή.
   2.   Τα πρακτικά στην αγγλική γλώσσα αποστέλλονται στις αντιπροσωπείες για επανεξέταση το αργότερο 1 μήνα πριν από την επόμενη συνεδρίαση της τεχνικής επιτροπής.
   Τα πρακτικά στις άλλες γλώσσες θα είναι διαθέσιμα το συντομότερο δυνατό αφού ενσωματωθούν στην αγγλική έκδοση όλες οι τροποποιήσεις που έχουν συμφωνηθεί.
   3.   Τα μέλη, που δεν έχουν λάβει τα πρακτικά στη γλώσσα τους, δύνανται να επιφυλάσσονται ως προς την οριστική τους έγκριση μέχρι την παραλαβή των πρακτικών στη γλώσσα αυτή.
   Άρθρο 11
   1.   Η τεχνική επιτροπή υποβάλλει γραπτή έκθεση στη διοικητική επιτροπή σχετικά με τις δραστηριότητές της και τα αποτελέσματα μετά από κάθε συνεδρίαση.
   2.   Ο πρόεδρος της τεχνικής επιτροπής υποβάλλει έκθεση σχετικά με τις δραστηριότητες της τεχνικής επιτροπής στις συνεδριάσεις της διοικητικής επιτροπής, αν το ζητήσει ο πρόεδρος της διοικητικής επιτροπής.
   Άρθρο 12
   Κάθε πρόταση δράσης της τεχνικής επιτροπής η οποία συνεπάγεται δαπάνες που βαρύνουν την Ευρωπαϊκή Επιτροπή πρέπει να εγκρίνεται από τον εκπρόσωπο του θεσμικού αυτού οργάνου.
   Άρθρο 13
   Οι εκθέσεις, οι αιτιολογημένες γνώμες, η ημερήσια διάταξη και κάθε άλλο δικαιολογητικό έγγραφο για τις δραστηριότητες της τεχνικής επιτροπής θα συντάσσονται στα αγγλικά.
   Άρθρο 14
   Στον βαθμό που είναι αναγκαίο, η τεχνική επιτροπή δύναται να συμφωνήσει, κατόπιν ομόφωνης απόφασης, να διευκρινίσει περαιτέρω και να ορίσει λεπτομερώς τον ισχύοντα εσωτερικό κανονισμό της.
   Άρθρο 15
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Εφαρμόζεται από την ημερομηνία δημοσίευσής της.
   Άρθρο 16
   Η παρούσα απόφαση αντικαθιστά την απόφαση αριθ. Η2 της 12ης Ιουνίου 2009.

            Η Πρόεδρος της Διοικητικής Επιτροπής

         Claude EWEN

      (1)  ΕΕ L 166 της 30.4.2004, σ. 1.


title: Απόφαση (ΕΕ) 2015/1665 του Ευρωπαϊκού Κοινοβουλίου, της 29ης Απριλίου 2015, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/271

      ΑΠΟΦΑΣΗ (ΕΕ) 2015/1665 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2013, που συνοδεύεται από τις απαντήσεις του Κέντρου (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στο Κέντρο όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και ιδίως το άρθρο 208,

                  —

                  έχοντας υπόψη τον κανονισμό (ΕΚ) αριθ. 1920/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με το Ευρωπαϊκό Κέντρο Παρακολούθησης Ναρκωτικών και Τοξικομανίας (5), και ιδίως το άρθρο 15,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7), και ιδίως το άρθρο 108,

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού (A8-0068/2015),

         1.

            χορηγεί απαλλαγή στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας όσον αφορά την εκτέλεση του προϋπολογισμού του Κέντρου για το οικονομικό έτος 2013·

         2.

            εκθέτει τις παρατηρήσεις του στο ψήφισμα που ακολουθεί·

         3.

            αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 201.

         (2)  Βλέπε υποσημείωση 1.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 376 της 27.12.2006, σ. 1.

         (6)  ΕΕ L 357 της 31.12.2002, σ. 72.

         (7)  ΕΕ L 328 της 7.12.2013, σ. 42.


title: Απόφαση του Συμβουλίου, της 27ης Ιουλίου 2009 , για το διορισμό ενός μέλους του Διοικητικού Συμβουλίου του Ευρωπαϊκού Οργανισμού Χημικών Προϊόντων

text:
               31.7.2009

               EL

               Επίσημη Εφημερίδα της Ευρωπαϊκής Ένωσης

               C 178/12

      ΑΠΌΦΑΣΗ ΤΟΥ ΣΥΜΒΟΥΛΊΟΥ,
   της 27ης Ιουλίου 2009,
   για το διορισμό ενός μέλους του Διοικητικού Συμβουλίου του Ευρωπαϊκού Οργανισμού Χημικών Προϊόντων
   2009/C 178/09
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη Συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων (1), και ιδίως το άρθρο 79,
   Εκτιμώντας τα εξής:

               (1)

               Σύμφωνα με άρθρο 79 του κανονισμού (ΕΚ) αριθ. 1907/2006, το Συμβούλιο θα πρέπει να διορίσει, ως μέλη του διοικητικού συμβουλίου του Ευρωπαϊκού Οργανισμού Χημικών Προϊόντων, έναν εκπρόσωπο από κάθε κράτος μέλος.

               (2)

               Με απόφαση της, 7ης Ιουνίου 2007 (2), το Συμβούλιο διόρισε 27 μέλη στο διοικητικό συμβούλιο του Ευρωπαϊκού Οργανισμού Χημικών Προϊόντων.

               (3)

               Η γαλλική κυβέρνηση ενημέρωσε το Συμβούλιο σχετικά με την πρόθεσή της να αντικαταστήσει τον εκπρόσωπο της Γαλλίας στο διοικητικό συμβούλιο και πρότεινε νέο εκπρόσωπο, ο οποίος θα διοριστεί για το χρονικό διάστημα μέχρι την 31η Μαΐου 2013,

         ΑΠΟΦΑΣΙΖΕΙ:
   Άρθρο 1
   Η κα Catherine MIR, Γαλλίδα υπήκοος, γεννηθείσα την 20ή Φεβρουαρίου 1955, διορίζεται μέλος του διοικητικού συμβουλίου του Ευρωπαϊκού Οργανισμού Χημικών Προϊόντων, στη θέση της κας Odile GAUTHIER, για το χρονικό διάστημα από 1 Αυγούστου 2009 έως την 31η Μαΐου 2013.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Ιουλίου 2009.

            Για το Συμβούλιο

            Ο Πρόεδρος

         C. BILDT

      (1)  ΕΕ L 396, της 30.12.2006, σ. 1.

      (2)  EE C 134, της 16.6.2007, σ. 6.


title: 2012/17/ΕΕ: Απόφαση του Συμβουλίου, της 14ης Δεκεμβρίου 2011 , για τον καθορισμό της θέσης που πρέπει να λάβει η Ευρωπαϊκή Ένωση στα αρμόδια όργανα του Παγκόσμιου Οργανισμού Εμπορίου όσον αφορά την προσχώρηση της Ρωσικής Ομοσπονδίας στον ΠΟΕ

text:
               10.1.2012

               EL

               Επίσημη Εφημερίδα της Ευρωπαϊκής Ένωσης

               L 6/6

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Δεκεμβρίου 2011
   για τον καθορισμό της θέσης που πρέπει να λάβει η Ευρωπαϊκή Ένωση στα αρμόδια όργανα του Παγκόσμιου Οργανισμού Εμπορίου όσον αφορά την προσχώρηση της Ρωσικής Ομοσπονδίας στον ΠΟΕ
   (2012/17/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 91, το άρθρο 100 παράγραφος 2 και το άρθρο 207, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Τον Ιούνιο του 1993 η κυβέρνηση της Ρωσικής Ομοσπονδίας υπέβαλε αίτηση προσχώρησης στη συμφωνία του Μαρακές για την ίδρυση του Παγκόσμιου Οργανισμού Εμπορίου (ΠΟΕ), δυνάμει του άρθρου XII της εν λόγω συμφωνίας.

               (2)

               Στις 16 Ιουνίου 1993 συγκροτήθηκε ομάδα εργασίας για την προσχώρηση της Ρωσικής Ομοσπονδίας, με σκοπό την επίτευξη συμφωνίας όσον αφορά όρους προσχώρησης αποδεκτούς από τη Ρωσική Ομοσπονδία και από όλα τα μέλη του ΠΟΕ.

               (3)

               Η Επιτροπή, εξ ονόματος της Ένωσης, έχει διαπραγματευτεί μια σφαιρική δέσμη υποχρεώσεων ανοίγματος της αγοράς και άλλων κανονιστικών δεσμεύσεων εκ μέρους της Ρωσικής Ομοσπονδίας που ικανοποιούν τα αιτήματα της Ένωσης, είναι συνεπείς προς τους στόχους της και συνάδουν με το επίπεδο ανάπτυξης της Ρωσικής Ομοσπονδίας.

               (4)

               Οι δεσμεύσεις αυτές ενσωματώνονται τώρα στο πρωτόκολλο προσχώρησης της Ρωσικής Ομοσπονδίας στον ΠΟΕ.

               (5)

               Η προσχώρηση στον ΠΟΕ αναμένεται ότι θα συμβάλει θετικά και σταθερά στη διαδικασία οικονομικής μεταρρύθμισης και στη βιώσιμη ανάπτυξη της Ρωσικής Ομοσπονδίας.

               (6)

               Επομένως, το πρωτόκολλο προσχώρησης θα πρέπει να εγκριθεί.

               (7)

               Το άρθρο XII της συμφωνίας για την ίδρυση του ΠΟΕ ορίζει ότι οι όροι προσχώρησης πρέπει να συμφωνούνται μεταξύ του προσχωρούντος μέλους και του ΠΟΕ και ότι η υπουργική συνδιάσκεψη του ΠΟΕ εγκρίνει τους όρους προσχώρησης από πλευράς ΠΟΕ. Το άρθρο IV παράγραφος 2 της συμφωνίας για την ίδρυση του ΠΟΕ ορίζει ότι στα διαστήματα μεταξύ των συνόδων της υπουργικής συνδιάσκεψης, τις αρμοδιότητες αυτής αναλαμβάνει το Γενικό Συμβούλιο.

               (8)

               Συνεπώς, είναι απαραίτητο να καθοριστεί η θέση που θα λάβει η Ένωση στα σχετικά όργανα του ΠΟΕ, είτε πρόκειται για την υπουργική συνδιάσκεψη είτε για το Γενικό Συμβούλιο, όσον αφορά την προσχώρηση της Ρωσικής Ομοσπονδίας στον ΠΟΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θέση που πρέπει να λάβει η Ευρωπαϊκή Ένωση στα αρμόδια όργανα του Παγκόσμιου Οργανισμού Εμπορίου όσον αφορά την προσχώρηση της Ρωσικής Ομοσπονδίας στον ΠΟΕ είναι να εγκρίνει την προσχώρηση.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Γενεύη, 14 Δεκεμβρίου 2011.

            Για το Συμβούλιο

            Ο Πρόεδρος

         M. NOGAJ


title: Απόφαση της Επιτροπής, της 11ης Απριλίου 2013 , σχετικά με τη σύσταση ομάδας εμπειρογνωμόνων για τη λήψη μέτρων καταπολέμησης της παράνομης διακίνησης πυροβόλων όπλων προς διαφύλαξη της εσωτερικής ασφάλειας της ΕΕ ( «ομάδα εμπειρογνωμόνων πυροβόλων όπλων» )

text:
               13.4.2013

               EL

               Επίσημη Εφημερίδα της Ευρωπαϊκής Ένωσης

               C 107/4

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Απριλίου 2013
   σχετικά με τη σύσταση ομάδας εμπειρογνωμόνων για τη λήψη μέτρων καταπολέμησης της παράνομης διακίνησης πυροβόλων όπλων προς διαφύλαξη της εσωτερικής ασφάλειας της ΕΕ («ομάδα εμπειρογνωμόνων πυροβόλων όπλων»)
   2013/C 107/05
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Οι πολιτικές της Ευρωπαϊκής Ένωσης για την εσωτερική ασφάλεια έχουν εξελιχθεί κατά τα τελευταία χρόνια. Οι διατάξεις της συνθήκης της Λισαβόνας περί εσωτερικής ασφάλειας επέτρεψαν την διαμόρφωση μιας στρατηγικής εσωτερικής ασφάλειας που στηρίζεται στην προώθηση συνδυασμένων δράσεων για την αντιμετώπιση κοινών προκλήσεων στον τομέα της ασφάλειας (1).

               (2)

               Το «Πρόγραμμα της Στοκχόλμης — Μια ανοικτή και ασφαλής Ευρώπη που εξυπηρετεί και προστατεύει τους πολίτες» υπογράμμισε την παράνομη διακίνηση πυροβόλων όπλων ως μία από τις απειλές κατά της εσωτερικής ασφάλειας της ΕΕ (2).

               (3)

               Προκειμένου να εξασφαλιστεί ότι η Επιτροπή είναι σε θέση να στηριχτεί στην εμπειρογνωμοσύνη ειδικών σε θέματα παράνομης διακίνησης πυροβόλων όπλων, εξελίξεων όσον αφορά συναφείς απειλές και των εξελισσόμενων απαιτήσεων των αρμόδιων αρχών, απαιτείται η σύσταση ομάδας εμπειρογνωμόνων στον εν λόγω τομέα και ο καθορισμός των καθηκόντων και της δομής της.

               (4)

               Η ομάδα θα πρέπει να συμβάλλει στην κατάρτιση και την διάδοση κατευθύνσεων για βέλτιστες πρακτικές στον τομέα της καταπολέμησης της παράνομης διακίνησης πυροβόλων όπλων σε επιχειρησιακό επίπεδο, καθώς και στην αναθεώρηση της αποτελεσματικότητας των εν λόγω οδηγιών.

               (5)

               Η ομάδα θα πρέπει να αποτελείται από εμπειρογνώμονες στο πεδίο της εσωτερικής ασφάλειας, συμπεριλαμβανομένων κατασκευαστών πυροβόλων όπλων και ερευνητών, καθώς και κάθε ατόμου το οποίο κατά την άποψη της Επιτροπής παρέχει πολύτιμη εμπειρογνωμοσύνη η οποία είναι δυνατόν να βοηθήσει την Επιτροπή στην ενδεχόμενη σύνταξη νομοθετικών προτάσεων και πρωτοβουλιών πολιτικής για την βελτίωση των μέτρων καταπολέμησης της εν λόγω παράνομης διακίνησης πυροβόλων όπλων ώστε να προστατευθεί η εσωτερική ασφάλεια της ΕΕ.

               (6)

               Είναι σκόπιμο να καθοριστούν κανόνες σχετικά με τη δημοσιοποίηση πληροφοριών από τα μέλη της ομάδας.

               (7)

               Η επεξεργασία των προσωπικών δεδομένων θα πρέπει να γίνεται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (3).

               (8)

               Ενδείκνυται να καθορισθεί πενταετής χρονική περίοδος εφαρμογής της παρούσας απόφασης. Η Επιτροπή θα εξετάσει σε εύθετο χρόνο τη σκοπιμότητα παράτασης της ισχύος της.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αντικείμενο
   Με την παρούσα συστήνεται ομάδα εμπειρογνωμόνων για τη λήψη μέτρων καταπολέμησης της παράνομης διακίνησης πυροβόλων όπλων προς διαφύλαξη της εσωτερικής ασφάλειας της ΕΕ (εφεξής «η ομάδα»).
   Άρθρο 2
   Καθήκοντα
   1.   Η ομάδα:

               α)

               αποτελεί βήμα διαλόγου και ανταλλαγής εμπειριών επί υφιστάμενων και μελλοντικών μέτρων καταπολέμησης της παράνομης διακίνησης πυροβόλων όπλων και ανταλλαγής εμπειριών και βέλτιστων πρακτικών επί ζητημάτων που σχετίζονται με την παράνομη διακίνηση πυροβόλων όπλων, προκειμένου να υποστηριχτεί η Επιτροπή στην κατάρτιση νομοθετικών προτάσεων και πρωτοβουλιών πολιτικής με στόχο τη βελτίωση των μέτρων καταπολέμησης του εν λόγω ποινικού αδικήματος·

               β)

               ανταλλάσει πληροφορίες περί αλλαγών στις τεχνολογίες που σχετίζονται με τα πυροβόλα όπλα και τις νόμιμες απαιτήσεις των αρμόδιων αρχών εσωτερικής ασφάλειας των κρατών μελών που σχετίζονται με την εφαρμογή της νομοθεσίας της ΕΕ και των σχετικών διατάξεων διεθνών συμβάσεων σχετικά με την παράνομη διακίνηση·

               γ)

               παρακολουθεί τις εξελίξεις της πολιτικής περί καταπολέμησης της παράνομης διακίνησης πυροβόλων όπλων και εντοπίζει αναδυόμενες δυσκολίες σε εθνικό ή διασυνοριακό επίπεδο σε σχέση με την εφαρμογή της νομοθεσίας της ΕΕ και των σχετικών διατάξεων διεθνών συμβάσεων από την σκοπιά των αρμόδιων αρχών επιβολής του νόμου·

               δ)

               εντοπίζει βέλτιστες πρακτικές σε ζητήματα που σχετίζονται με την καταπολέμηση της παράνομης διακίνησης πυροβόλων όπλων.

         2.   Οι δραστηριότητες της ομάδας δεν θίγουν τις δραστηριότητες την ομάδας επαφής των εθνικών εμπειρογνωμόνων στον τομέα των πυροβόλων όπλων που έχει ήδη συσταθεί με την οδηγία 91/477/ΕΟΚ όπως τροποποιήθηκε με την οδηγία 2008/51/ΕΚ, η οποία και είναι αποκλειστικά αρμόδια για να συζητεί θέματα που καλύπτονται από τις εν λόγω οδηγίες σχετικά με το νόμιμο εμπόριο πυροβόλων όπλων για μη στρατιωτική χρήση.
   Άρθρο 3
   Διαβούλευση
   Η Επιτροπή δύναται να συμβουλεύεται την ομάδα για οποιοδήποτε ζήτημα το οποίο σχετίζεται με την παράνομη διακίνηση πυροβόλων όπλων με σκοπό την πρόληψη, διερεύνηση, διαπίστωση και δίωξη σοβαρών ποινικών αδικημάτων.
   Άρθρο 4
   Σύνθεση — Διορισμός
   1.   Τα μέλη της ομάδας εμπειρογνωμόνων προέρχονται από:

               α)

               τις αρχές επιβολής του νόμου των κρατών μελών (έως εννέα μέλη)·

               β)

               εμπειρογνώμονες από πανεπιστήμια, ερευνητικά ιδρύματα και μη κυβερνητικές οργανώσεις (έως τρία μέλη)·

               γ)

               ενώσεις ευρωπαίων κατασκευαστών πυροβόλων όπλων (έως δύο μέλη)·

               δ)

               την Ευρωπαϊκή Αστυνομική Υπηρεσία — Ευρωπόλ (ένα μέλος).

         2.   Οι αρχές των κρατών μελών και η Ευρωπαϊκή Αστυνομική Υπηρεσία που αναφέρονται στα στοιχεία α) και δ) της παραγράφου 1 ορίζουν τους αντιπροσώπους τους. Τα μέλη που αναφέρονται στο στοιχείο β) της παραγράφου 1 διορίζονται σε προσωποπαγή βάση, από τον Γενικό Διευθυντή της ΓΔ Εσωτερικών Υποθέσεων μετά από ανοικτή πρόσκληση υποβολής υποψηφιοτήτων για συμμετοχή στην ομάδα εμπειρογνωμόνων. Τα μέλη που αναφέρονται στο σημείο γ) της παραγράφου 1 διορίζονται από τον Γενικό Διευθυντή της ΓΔ Εσωτερικών Υποθέσεων μετά από ανοικτή πρόσκληση υποβολής υποψηφιοτήτων. Τα μέλη της ομάδας εμπειρογνωμόνων διορίζονται για πέντε έτη. Παραμένουν στη θέση τους έως ότου αντικατασταθούν ή λήξει η θητεία τους. Η θητεία είναι ανανεώσιμη.
   Όσον αφορά τα μέλη που αναφέρονται στα στοιχεία β) και γ) της παραγράφου 1, είναι δυνατόν να προβλεφθεί ίσος αριθμός αναπληρωματικών με τα διορισθέντα μέλη. Τα αναπληρωματικά μέλη διορίζονται με τους ίδιους όρους όπως τα μέλη· τα αναπληρωματικά μέλη αντικαθιστούν αυτόματα τα μέλη που απουσιάζουν ή κωλύονται. Σε περίπτωση απουσίας ή κωλύματος τόσο ενός μέλους όσο και του αναπληρωματικού του, τα μέλη δύνανται, συμφωνούντος και του προέδρου της ομάδας, να ορίσουν εμπειρογνώμονες να τους εκπροσωπήσουν στις συνεδριάσεις.
   3.   Τα μέλη τα οποία δεν είναι πλέον σε θέση να συμβάλουν αποτελεσματικά στις εργασίες της ομάδας, τα οποία παραιτούνται ή τα οποία δεν πληρούν τις προϋποθέσεις που ορίζονται στο άρθρο 339 της Συνθήκης μπορούν να αντικαθίστανται για το υπόλοιπο της θητείας τους.
   4.   Τα μέλη που διορίζονται προσωποπαγώς λειτουργούν ανεξάρτητα και με γνώμονα το δημόσιο συμφέρον.
   5.   Τα ονόματα των μελών δημοσιεύονται στο μητρώο των ομάδων εμπειρογνωμόνων και άλλων παρόμοιων οντοτήτων της Επιτροπής («το μητρώο»).
   6.   Τα προσωπικά δεδομένα συγκεντρώνονται, υποβάλλονται σε επεξεργασία και δημοσιεύονται σύμφωνα με τις διατάξεις του κανονισμού (ΕΚ) αριθ. 45/2001.
   Άρθρο 5
   Λειτουργία
   1.   Η προεδρία της ομάδας ανατίθεται σε εκπρόσωπο της Επιτροπής.
   2.   Σε συμφωνία με τις υπηρεσίες της Επιτροπής, η ομάδα επιτρέπεται να συγκροτεί υποομάδες για την εξέταση ειδικών θεμάτων με βάση εντολή καθηκόντων που καθορίζει η ίδια. Οι εν λόγω υποομάδες διαλύονται μετά την εκπλήρωση της εντολής τους.
   Ο αντιπρόσωπος της Επιτροπής μπορεί να προσκαλεί εμπειρογνώμονες εκτός της ομάδας, συμπεριλαμβανομένων και αντιπροσώπων της Ευρωπαϊκής Υπηρεσίας Εξωτερικής Δράσης, εξειδικευμένους σε κάποιο θέμα της ημερήσιας διάταξης, για να συμμετάσχουν, κατά περίπτωση, στις εργασίες της ομάδας ή υποομάδας.
   3.   Τα μέλη της ομάδας και οι εκπρόσωποί τους, καθώς και οι προσκεκλημένοι εμπειρογνώμονες και παρατηρητές, συμμορφώνονται με τις υποχρεώσεις περί τήρησης του επαγγελματικού απορρήτου που ορίζονται στις Συνθήκες και τους εκτελεστικούς κανόνες τους, καθώς και με τους κανόνες της Επιτροπής σχετικά με την ασφάλεια όσον αφορά την προστασία διαβαθμισμένων πληροφοριών της ΕΕ, όπως ορίζονται στο παράρτημα της απόφασης 2001/844/ΕΚ της Επιτροπής (4). Σε περίπτωση αθέτησης των εν λόγω υποχρεώσεων, η Επιτροπή δύναται να λάβει όλα τα ενδεδειγμένα μέτρα.
   4.   Οι συνεδριάσεις της ομάδας εμπειρογνωμόνων και των υποομάδων διεξάγονται στις εγκαταστάσεις της Επιτροπής. Η Επιτροπή εξασφαλίζει τη γραμματειακή υποστήριξη. Στις συνεδριάσεις της ομάδας και των υποομάδων μπορούν να συμμετέχουν και άλλοι υπάλληλοι της Επιτροπής για τους οποίους οι εργασίες παρουσιάζουν ενδιαφέρον.
   5.   Η ομάδα θεσπίζει τον εσωτερικό κανονισμό της βασιζόμενη στον πρότυπο εσωτερικό κανονισμό που έχει εγκρίνει η Επιτροπή.
   Ο πρόεδρος της ομάδας τηρεί ενήμερη την Ευρωπαϊκή Υπηρεσία Εξωτερικής Δράσης σχετικά με τις εργασίες της ομάδας.
   6.   Η Επιτροπή θα δημοσιεύει όλα τα σχετικά έγγραφα (όπως ημερήσιες διατάξεις, πρακτικά και παρατηρήσεις των συμμετεχόντων) είτε απευθείας στο μητρώο των ομάδων εμπειρογνωμόνων και άλλων συναφών οργάνων της Επιτροπής είτε μέσω συνδέσμου που παραπέμπει από το μητρώο σε ειδικό ιστότοπο, όπου διατίθενται πληροφορίες. Εξαιρέσεις από τη συστηματική δημοσίευση επιτρέπονται εφόσον η δημοσίευση εγγράφου μπορεί να διακυβεύσει την προστασία δημοσίου ή ιδιωτικού συμφέροντος, όπως ορίζει το άρθρο 4 του κανονισμού (ΕΚ) αριθ. 1049/2001.
   Άρθρο 6
   Δαπάνες συνεδριάσεων
   1.   Οι συμμετέχοντες στις δραστηριότητες της ομάδας δεν αμείβονται για τις υπηρεσίες που προσφέρουν.
   2.   Τα οδοιπορικά και τα έξοδα διαβίωσης των συμμετεχόντων στις δραστηριότητες της ομάδας επιστρέφονται από την Επιτροπή σύμφωνα με τις ισχύουσες διατάξεις της Επιτροπής.
   3.   Οι εν λόγω δαπάνες επιστρέφονται εντός των ορίων των διαθέσιμων πιστώσεων που χορηγούνται στο πλαίσιο της ετήσιας διαδικασίας για την κατανομή των πόρων.
   Άρθρο 7
   Εφαρμογή
   Η παρούσα απόφαση ισχύει επί πενταετία από την έκδοσή της.

      Βρυξέλλες, 11 Απριλίου 2013.

            Για την Επιτροπή

         Cecilia MALMSTRÖM

            Μέλος της Επιτροπής

      (1)  ΕΕ C 115 της 9.5.2008.

      (2)  ΕΕ C 115 της 4.5.2010.

      (3)  ΕΕ L 8 της 12.1.2001, σ. 1.

      (4)  ΕΕ L 317 της 3.12.2001, σ. 1.


title: Απόφαση (ΕΕ) 2015/1683 του Ευρωπαϊκού Κοινοβουλίου, της 29ης Απριλίου 2015, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/328

      ΑΠΟΦΑΣΗ (ΕΕ) 2015/1683 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας για το οικονομικό έτος 2013, που συνοδεύεται από τις απαντήσεις του Ιδρύματος (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στο Ίδρυμα όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και ιδίως το άρθρο 208,

                  —

                  έχοντας υπόψη τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (5), και ιδίως το άρθρο 16,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7), και ιδίως το άρθρο 108,

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Απασχόλησης και Κοινωνικών Υποθέσεων (A8-0092/2015),

         1.

            χορηγεί απαλλαγή στον διευθυντή του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας όσον αφορά την εκτέλεση του προϋπολογισμού του Ιδρύματος για το οικονομικό έτος 2013·

         2.

            εκθέτει τις παρατηρήσεις του στο ψήφισμα που ακολουθεί·

         3.

            αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος της στον διευθυντή του Ευρωπαϊκού Ιδρύματος για τη Βελτίωση των Συνθηκών Διαβίωσης και Εργασίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 275.

         (2)  Βλέπε υποσημείωση 1.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 139 της 30.5.1975, σ. 1.

         (6)  ΕΕ L 357 της 31.12.2002, σ. 72.

         (7)  ΕΕ L 328 της 7.12.2013, σ. 42.


title: 2012/581/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2010

text:
               17.10.2012

               EL

               Επίσημη Εφημερίδα της Ευρωπαϊκής Ένωσης

               L 286/220

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2010
   (2012/581/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους τελικούς ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2010,

               —

               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2010, συνοδευόμενη από τις απαντήσεις του Οργανισμού (1),

               —

               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,

               —

               έχοντας υπόψη τον κανονισμό (ΕΚ) αριθ. 1406/2002 του Ευρωπαϊκού Κοινοβουλίου και του Συμβουλίου της 27ης Ιουνίου 2002 σχετικά με τη σύσταση ευρωπαϊκού οργανισμού για την ασφάλεια στη θάλασσα (3), και ιδίως το άρθρο 19,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,

               —

               έχοντας υπόψη το άρθρο 77 και το παράρτημα VI του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Μεταφορών και Τουρισμού (A7-0137/2012),

               1.

               εγκρίνει το κλείσιμο των λογαριασμών του Ευρωπαϊκού Οργανισμού για την Ασφάλεια στη Θάλασσα για το οικονομικό έτος 2010·

               2.

               αναθέτει στον πρόεδρό του να διαβιβάσει την παρούσα απόφαση στον εκτελεστικό διευθυντή του Ευρωπαϊκού Οργανισμού για την Ασφάλεια στη Θάλασσα, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 366 της 15.12.2011, σ. 52.

      (2)  ΕΕ L 248 της 16.9.2002, σ. 1.

      (3)  ΕΕ L 208 της 5.8.2002, σ. 1.

      (4)  ΕΕ L 357 της 31.12.2002, σ. 72.


Avis juridique important

|

32000D0070

2000/70/ΕΚ: Απόφαση της Επιτροπής, της 22ας Δεκεμβρίου 1999, για την αποδοχή αναλήψεων υποχρεώσεων που προτάθηκαν όσον αφορά την ενδιάμεση ανασκόπηση του δασμού αντιντάμπινγκ που εφαρμόζεται στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής, μεταξύ άλλων, Ρωσίας

Επίσημη Εφημερίδα αριθ. L 023 της 28/01/2000 σ. 0078 - 0080

ΑΠΟΦΑΣΗ ΤΗΣ ΕΠΙΤΡΟΠΗΣτης 22ας Δεκεμβρίου 1999για την αποδοχή αναλήψεων υποχρεώσεων που προτάθηκαν όσον αφορά την ενδιάμεση ανασκόπηση του δασμού αντιντάμπινγκ που εφαρμόζεται στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής, μεταξύ άλλων, Ρωσίας(2000/70/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 905/98(2), και ιδίως το άρθρο 8 παράγραφος 1,μετά από διαβουλεύσεις με την συμβουλευτική επιτροπή,Εκτιμώντας τα ακόλουθα:Α. ΔΙΑΔΙΚΑΣΙΑ1. Προηγούμενη έρευνα(1) Με τον κανονισμό (ΕΚ) αριθ. 2320/97(3) (που εφεξής καλείται "οριστικός κανονισμός"), το Συμβούλιο επέβαλε οριστικούς δασμούς αντιντάμπινγκ στις εισαγωγές ορισμένων σωλήνων κάθε είδους χωρίς συγκόλληση από σίδηρο ή από μη κραματοποιημένο χάλυβα καταγωγής Ουγγαρίας, Πολωνίας, Ρωσίας, Τσεχικής Δημοκρατίας, Ρουμανίας και Σλοβακικής Δημοκρατίας. Οι περισσότεροι παραγωγοί-εξαγωγείς πρότειναν αναλήψεις υποχρεώσεων στις χώρες που υπόκεινται στα παραπάνω μέτρα, οι οποίες έγιναν δεκτές από την Επιτροπή σε όλες τις περιπτώσεις εκτός από μία.(2) Η ανάληψη υποχρέωσης που πρότειναν οι ρώσοι παραγωγοί-εξαγωγείς δεν έγινε αποδεκτή από την Επιτροπή δεδομένου ότι δεν περιείχε τις απαραίτητες εγγυήσεις από μέρους των ρωσικών αρχών ώστε να εξασφαλίζεται η κατάλληλη εποπτεία. Ο οριστικός κανονισμός επέβαλε συνεπώς κατ' αξίαν δασμό αντιντάμπινγκ στο επίπεδο που καθορίστηκε οριστικά για τις εισαγωγές από τη Ρωσία, ήτοι 26,8 %.(3) Η αιτιολογική σκέψη 87 του οριστικού κανονισμού προβλέπει τροποποίηση του τύπου μέτρων αντιντάμπινγκ που λαμβάνονται για τη Ρωσία, εάν υπάρξει μεταβολή των περιστάσεων τέτοια που να καθιστά δυνατή την αποδοχή ανάληψης υποχρέωσης.2. Έρευνα επανεξέτασης(4) Οι ρωσικές αρχές παρέσχον στην συνέχεια εγγυήσεις στην Επιτροπή, που κρίθηκε ότι επαρκούν για την κατάλληλη εποπτεία της ανάληνιης υποχρέωσης, όπως είχε συζητηθεί στο πλαίσιο της αρχικής έρευνας, και οι ρώσοι παραγωγοί-εξαγωγείς ζήτησαν να αποδεχθεί η Επιτροπή την εν λόγω ανάληψη υποχρέωσης.(5) Η Επιτροπή, αφού διαπίστωσε, μετά από διαβουλεύσεις με τη συμβουλευτική επιτροπή, ότι υπάρχουν επαρκή αποδεικτικά στοιχεία για την έναρξη ενδιάμεσης επανεξέτασης, άρχισε επανεξέταση σύμφωνα με το άρθρο 11 παράγραφος 3 του κανονισμού (ΕΚ) αριθ. 384/96 (που εφεξής καλείται "βασικός κανονισμός"), η οποία περιορίζεται στην εξέταση της δυνατότητας αποδοχής μιας ανάληψης υποχρέωσης από τους εν λόγω ρώσους παραγωγούς-εξαγωγείς. Η ανακοίνωση για την έναρξη ενδιάμεσης επανεξέτασης δημοσιεύτηκε στην Επίσημη Εφημερίδα των Ευρωπαϊκών Κοινοτήτων(4).Β. ΑΝΑΛΗΨΗ ΥΠΟΧΡΕΩΣΗΣ1. Φύση της ανάληψης υποχρέωσης(6) Όλα τα ενδιαφερόμενα μέρη κλήθηκαν να γνωστοποιήσουν τις απόψεις τους και να υποβάλουν αποδεικτικά στοιχεία εντός της προθεσμίας που καθορίζει η ανακοίνωση για την έναρξη διαδικασίας.(7) Η ανάληψη υποχρέωσης που προτείνεται από κοινού από τις ρωσικές αρχές και από τους εν λόγω ρώσους παραγωγούς-εξαγωγείς διαμορφώθηκε σύμφωνα με τις αναλήψεις υποχρεώσεων που προτάθηκαν και έγιναν αποδεκτές από την Επιτροπή στην αρχική έρευνα δυνάμει της απόφασης της Επιτροπής 97/790/ΕΚ(5). Επιπλέον, το ρωσικό υπουργείο εμπορίου εγγυήθηκε την επίβλεψη και εποπτεία της ανάληψης υποχρέωσης.(8) Οι παραγωγοί-εξαγωγείς ανέλαβαν την υποχρέωση να πωλήσουν ή να εξάγουν προς την Κοινότητα το εν λόγω προϊόν μέχρι ορισμένης ποσότητας σε αναθεωρημένες τιμές, έτσι ώστε να εξουδετερωθούν οι ζημιογόνες επιπτώσεις του ντάμπινγκ που διαπιστώθηκαν κατά την αρχική έρευνα. Επιπλέον, πρότειναν να εξασφαλίσουν ότι οι τιμές τους ανά ομάδα προϊόντων ευθυγραμμίζονται με την δομή των τιμών που κυριαρχεί στην κοινοτική αγορά.(9) Η Επιτροπή, αφού εξέτασε προσεκτικά την πρόταση για ανάληψη υποχρέωσης, είναι πεπεισμένη ότι σε περίπτωση αποδοχής της, η εξουδετέρωση της ζημίας θα επιτευχθεί με δύο τρόπους: κατά πρώτον ανάληψη υποχρέωσης για τιμή μέχρι ενός ετησίου ποσοτικού ορίου, και κατόπιν κατ' αξίαν δασμός αντιντάμπινγκ που θα εισπράττεται για τις εισαγωγές που θα υπερβαίνουν το εν λόγω κατώτατο όριο.Το ρωσικό Υπουργείο Εμπορίου ανέλαβε την υποχρέωση να ελέγχει και να αποδεικνύει τη γνησιότητα των πιστοποιητικών παραγωγής για κάθε τιμολογημένο φορτίο που εξάγεται προς την Κοινότητα, το οποίο ευρίσκεται εντός των συμφωνημένων ποσοτικών ορίων χωρίς δασμό αντιντάμπινγκ. Για να εξασφαλιστεί ότι η ποσότητα των εισαγομένων προϊόντων που απαλλάσσονται από τον κατ' αξίαν δασμό αντιντάμπινγκ δεν υπερβαίνει το κατώτατο ποσοτικό όριο που προτάθηκε στο πλαίσιο της ανάληψης υποχρέωσης, η απαλλαγή θα εξαρτάται από την προσκόμιση στις κοινοτικές τελωνειακές αρχές έγκυρου πρωτότυπου πιστοποιητικού παραγωγής. Το εν λόγω πιστοποιητικό θα εκδίδεται σύμφωνα με τις προδιαγραφές που καθορίζει ο κανονισμός του Συμβουλίου που τροποποιεί τα μέτρα αντιντάμπινγκ που εφαρμόζονται στις εισαγωγές ορισμένων σωλήνων κάθε είδους χωρίς συγκόλληση καταγωγής, μεταξύ άλλων, Ρωσίας(6).2. Εποπτεία της ανάληψης υποχρέωσης(10) Η εποπτεία αυτής της από κοινού ανάληψης υποχρέωσης θα είναι τριπλή: κατά πρώτον, το ρωσικό Υπουργείο Εμπορίου συμφώνησε να υποβάλλει στην Επιτροπή τριμηνιαία έκθεση που θα απαριθμεί όλα τα πιστοποιητικά παραγωγής που εκδόθηκαν, με προσδιορισμό του παραγωγού, της εξαχθείσας ποσότητας, του εισαγωγέα και του πρώτου ανεξάρτητου πελάτη στην Κοινότητα· κατά δεύτερον, οι παραγωγοί-εξαγωγείς, που συμμετέχουν επίσης στην ανάληψη υποχρέωσης, συμφώνησαν να υποβάλλουν στην Επιτροπή τριμηνιαία έκθεση με πληροφορίες σχετικά με τις πωλήσεις τους για εξαγωγή στην Κοινότητα, και να τηρούν αρχεία τα οποία θα μπορούν να αποτελέσουν αντικείμενο μεταγενέστερου ελέγχου· τρίτον, η Επιτροπή θα παρακολουθεί τις εισαγωγές στην Κοινότητα και θα μπορεί να επαληθεύει τα στοιχεία των αρχείων που τηρούνται στις εγκαταστάσεις των εν λόγω παραγωγών-εξαγωγέων.3. Αθέτηση της ανειλημμένης υποχρέωσης(11) Η ανάληψη υποχρέωσης θα ενισχυθεί με οριστικό δασμό αντιντάμπινγκ (ο δασμός που εφαρμόζεται στη Ρωσία είναι 26,8 %) που μπορεί να επιβληθεί στην περίπτωση αθέτησης, σύμφωνα με το άρθρο 8 παράγραφος 9 του βασικού κανονισμού.(12) Επιπλέον, εάν η Επιτροπή έχει λόγους να πιστεύει ότι αθετήθηκε η ανειλημμένη υποχρέωση, μπορεί να επιβληθεί προσωρινός δασμός αντιντάμπινγκ σύμφωνα με το άρθρο 8 παράγραφος 10 του βασικού κανονισμού.Γ. ΣΧΟΛΙΑ ΤΟΥ ΚΟΙΝΟΤΙΚΟΥ ΚΛΑΔΟΥ ΠΑΡΑΓΩΓΗΣ(13) Ο κοινοτικός κλάδος παραγωγής, αφού ενημερώθηκε σχετικά με τα βασικά γεγονότα και παρατηρήσεις βάσει των οποίων η Επιτροπή προτίθετο να δεχθεί την ανάληψη υποχρέωσης, δήλωσε ότι αντιτίθεται στην αποδοχή ανάληψης υποχρέωσης από τους εν λόγω ρώσους παραγωγούς-εξαγωγείς, δεδομένου ότι η κατάσταση του κοινοτικού κλάδου παραγωγής επιδεινώθηκε λόγω της μείωσης της ζήτησης στην Κοινότητα και της μείωσης των εξαγωγών του κοινοτικού κλάδου παραγωγής. Ο κοινοτικός κλάδος παραγωγής ισχυρίστηκε ότι εάν επιτραπεί στους εν λόγω ρώσους παραγωγούς-εξαγωγείς να εξάγουν κάθε έτος στην Κοινότητα καθορισμένη ποσότητα του εν λόγω προϊόντος χωρίς δασμούς αντιντάμπινγκ (αν και σε αναθεωρημένες τιμές), θα επιδεινωθεί ακόμα περισσότερο η κατάσταση των κοινοτικών παραγωγών, πράγμα που θα έχει ως αποτέλεσμα νέες απώλειες θέσεων απασχόλησης και μειωμένο μερίδιο αγοράς.(14) Η Επιτροπή υπενθυμίζει ότι η ανάληψη υποχρέωσης στο πλαίσιο της παρούσας επανεξέτασης, που συνίσταται σε ανάληψη υποχρέωσης σχετικά με την τιμή εντός των ορίων μιας κατώτατης ποσότητας, είναι όμοια με αυτήν που έχει ήδη γίνει αποδεκτή σχετικά με άλλους παραγωγούς-εξαγωγείς στις εν λόγω χώρες κατά την προηγούμενη έρευνα, και για την οποία ο κοινοτικός κλάδος παραγωγής δεν είχε τότε εκφράσει αντιρρήσεις. Επιπλέον, από τότε που άρχισαν να ισχύουν αυτές οι αναλήψεις υποχρεώσεων, η Επιτροπή δεν έχει λάβει πληροφορίες που να αποδεικνύουν ότι δεν είχαν ως αποτέλεσμα την εξουδετέρωση ζημιογόνου πρακτικής ντάμπινγκ.(15) Θα πρέπει να υπενθυμίσουμε ότι, εάν ο κοινοτικός κλάδος παραγωγής λάβει πληροφορίες ότι οι παραγωγοί-εξαγωγείς ασκούν πρακτικές απορρόφησης, η Επιτροπή θα εξετάσει κατά πόσον θα πρέπει να αρχίσει διαδικασία σύμφωνα με το άρθρο 12.(16) Επιπλέον, τονίζεται ότι η κατώτατη ποσότητα για την ανάληψη υποχρέωσης σχετικά με την τιμή που προτείνεται στην παρούσα έρευνα καθορίστηκε σε επίπεδο σημαντικά χαμηλότερο από τον όγκο που εισήχθη κατά την περίοδο της έρευνας και που έχει καθοριστεί κατά την προηγούμενη έρευνα.(17) Συνεπώς, η Επιτροπή θεωρεί ότι η αποδοχή της ανάληψης υποχρέωσης που πρότειναν οι ρωσικές αρχές από κοινού με τους εν λόγω παραγωγούς-εξαγωγείς δεν θα έχουν τις αρνητικές επιπτώσεις που φοβάται ο κοινοτικός κλάδος παραγωγής. Η ανάληψη υποχρέωσης θα παρακολουθείται στενά, και σε περίπτωση οποιασδήποτε αθέτησης, η Επιτροπή θα προβεί στις απαραίτητες ενέργειες για την εκ νέου επιβολή μέτρων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Γίνεται αποδεκτή η ανάληψη υποχρέωσης που πρότειναν από κοινού οι ρωσικές αρχές και οι παραγωγοί-εξαγωγείς που αναφέρονται παρακάτω, στο πλαίσιο της ενδιάμεσης επανεξέτασης των μέτρων αντιντάμπινγκ που εφαρμόζονται στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής, μεταξύ άλλων, Ρωσίας.>ΘΕΣΗ ΠΙΝΑΚΑ>Άρθρο 2Περατώνεται η έρευνα σχετικά με την ενδιάμεση επανεξέταση των μέτρων αντιντάμπινγκ που εφαρμόζονται στις εισαγωγές ορισμένων σωλήνων κάθε είδους χωρίς συγκόλληση από σίδηρο ή μη κραματοποιημένο χάλυβα καταγωγής, μεταξύ άλλων, Ρωσίας.Άρθρο 3Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 22 Δεκεμβρίου 1999.Για την ΕπιτροπήPascal LAMYΜέλος της Επιτροπής(1) ΕΕ L 56 της 6.3.1996, σ. 1.(2) ΕΕ L 128 της 30.4.1998, σ. 18.(3) ΕΕ L 322 της 25.11.1997, σ. 1.(4) ΕΕ C 77 της 20.3.1999, σ. 6.(5) ΕΕ L 322 της 25.11.1997, σ. 63.(6) Βλέπε σελίδα 1 της παρούσας Επίσημης Εφημερίδας.


Avis juridique important

|

32003D0847

2003/847/ΔΕΥ: Απόφαση 2003/847/ΔΕΥ του Συμβουλίου, της 27ης Νοεμβρίου 2003, σχετικά με μέτρα ελέγχου και ποινικές κυρώσεις όσον αφορά τα νέα συνθετικά ναρκωτικά 2C-I, 2C-T-2, 2C-T-7 και TMA-2

Επίσημη Εφημερίδα αριθ. L 321 της 06/12/2003 σ. 0064 - 0065

Απόφαση 2003/847/ΔΕΥ του Συμβουλίουτης 27ης Νοεμβρίου 2003σχετικά με μέτρα ελέγχου και ποινικές κυρώσεις όσον αφορά τα νέα συνθετικά ναρκωτικά 2C-I, 2C-T-2, 2C-T-7 και TMA-2ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση,την κοινή δράση 97/396/ΔΕΥ του Συμβουλίου, της 16ης Ιουνίου 1997, σχετικά με την ανταλλαγή πληροφοριών, την αξιολόγηση των κινδύνων και τον έλεγχο των νέων συνθετικών ναρκωτικών(1), και ιδίως το άρθρο 5 παράγραφος 1,την πρωτοβουλία της Ιταλικής Δημοκρατίας,Εκτιμώντας τα ακόλουθα:(1) Κατά τη διάρκεια συναντήσεως που συγκλήθηκε υπό την αιγίδα της επιστημονικής επιτροπής του Ευρωπαϊκού Κέντρου Παρακολούθησης Ναρκωτικών και Τοξικομανίας εκπονήθηκε, βάσει του άρθρου 4 παράγραφος 3 της κοινής δράσης 97/396/ΔΕΥ, έκθεση αξιολόγησης των κινδύνων από το 2C-I (2,5-διμεθοξυ-4-ιωδοφαιναιθυλαμίνη), το 2C-T-2 (2,5-διμεθοξυ-4-αιθυλοθειοφαιναιθυλαμίνη), το 2C-T-7 (2,5-διμεθοξυ-4-(n)-προπυλοθειοφαιναιθυλαμίνη) και το TMA-2 (2,4,5-τριμεθοξυαμφεταμίνη).(2) Τα 2C-I, 2C-T-2, 2C-T-7 και TMA-2 είναι αμφεταμινικά παράγωγα με δομικά χαρακτηριστικά φαιναιθυλαμινών, ουσιών συνδεδεμένων με παραισθησιογόνο και διεγερτική επήρεια. Δεν υπάρχουν στοιχεία που να συνδέουν τα 2C-I, 2C-T-2, 2C-T-7 και TMA-2 με θανατηφόρες ή μη θανατηφόρες δηλητηριάσεις στην Ευρωπαϊκή Ένωση. Εντούτοις, τα 2C-I, 2C-T-2, 2C-T-7 και TMA-2 είναι παραισθησιογόνα ναρκωτικά με δυνητικούς κινδύνους παρόμοιους με άλλων παραισθησιογόνων ουσιών, όπως, για παράδειγμα, των 2C-B, DOB, TMA και DOM, που περιλαμβάνονται ήδη στα παραρτήματα I ή II της σύμβασης των Ηνωμένων Εθνών του 1971 περί ψυχοτρόπων ουσιών. Ως εκ τούτου, δεν αποκλείεται να ενέχουν κίνδυνο οξείας ή χρόνιας τοξικότητας.(3) Τα 2C-I, 2C-T-2, 2C-T-7 και TMA-2 δεν περιλαμβάνονται επί του παρόντος σε κανένα παράρτημα της σύμβασης των Ηνωμένων Εθνών του 1971 περί ψυχοτρόπων ουσιών.(4) Επί του παρόντος, το 2C-I και το 2C-T-2 ελέγχονται βάσει της εθνικής νομοθεσίας περί ναρκωτικών σε πέντε κράτη μέλη· το 2C-T-7 και το ΤΜΑ-2 ελέγχονται σε τέσσερα κράτη μέλη.(5) Τα 2C-I, 2C-T-2, 2C-T-7 και TMA-2 δεν έχουν θεραπευτική αξία ή βιομηχανική χρήση.(6) Το 2C-I έχει εντοπισθεί σε τέσσερα κράτη μέλη, το 2C-T-2 και το 2C-T-7 έχουν εντοπισθεί σε έξι κράτη μέλη και το TMA-2 έχει εντοπισθεί σε πέντε κράτη μέλη. Επί του παρόντος, ένα κράτος μέλος έχει αναφέρει μία περίπτωση παράνομης διακίνησης 2C-T-2 σε διεθνές επίπεδο· δεν έχει αναφερθεί διεθνής διακίνηση 2C-1, 2C-T-7 ή TMA-2. Σε τρία κράτη μέλη, διενεργήθηκαν κατασχέσεις σε εργαστήρια που παρήγαν 2C-1, 2C-T-2, 2C-T-7 ή TMA-2. Σε ένα από τα εν λόγω κράτη μέλη, κατασχέθηκε μεγάλη ποσότητα της άμεσης πρόδρομης ουσίας 2C-H μαζί με σχετική τεκμηρίωση, πράγμα που θεμελιώνει υπόνοιες παραγωγής 2C-I. Οι κυριότεροι χημικοί πρόδρομοι των 2C-1, 2C-T-2, 2C-T-7 και TMA-2 είναι διαθέσιμοι στο εμπόριο.(7) Τα κράτη μέλη θα πρέπει να υποβάλουν τα C-1, 2C-T-2, 2C-T-7 και TMA-2 σε μέτρα ελέγχου και ποινικές κυρώσεις κατά τα προβλεπόμενα στη νομοθεσία τους, σύμφωνα με τις υποχρεώσεις που υπέχουν από τη σύμβαση των Ηνωμένων Εθνών του 1971 περί ψυχοτρόπων ουσιών ως προς τις ουσίες των παραρτημάτων I ή II της εν λόγω σύμβασης,ΑΠΟΦΑΣΙΖΕΙ:Άρθρο 1Τα κράτη μέλη λαμβάνουν, σύμφωνα με το εσωτερικό τους δίκαιο, τα μέτρα που είναι αναγκαία για να υποβάλουν το 2C-I (2,5-διμεθοξυ-4-ιωδοφαιναιθυλαμίνη),το 2C-T-2 (2,5-διμεθοξυ-4-αιθυλοθειοφαιναιθυλαμίνη), το 2C-T-7 (2,5-διμεθοξυ-4-(n)-προπυλοθειοφαιναιθυλαμίνη) και το TMA-2 (2,4,5-τριμεθοξυαμφεταμίνη) σε μέτρα ελέγχου και ποινικές κυρώσεις κατά τα προβλεπόμενα στη νομοθεσία τους, σύμφωνα με τις υποχρεώσεις που υπέχουν από τη σύμβαση των Ηνωμένων Εθνών του 1971 περί ψυχοτρόπων ουσιών ως προς τις ουσίες των παραρτημάτων I και II της εν λόγω σύμβασης.Άρθρο 2Τα κράτη μέλη λαμβάνουν τα μέτρα του άρθρου 1 εντός προθεσμίας τριών μηνών από την ημερομηνία έναρξης ισχύος της παρούσας απόφασης, σύμφωνα με το άρθρο 5 παράγραφος 1 τρίτο εδάφιο της κοινής δράσης 97/396/ΔΕΥ.Εντός έξι μηνών από την ημερομηνία έναρξης ισχύος της παρούσας απόφασης, τα κράτη μέλη ενημερώνουν τη γενική γραμματεία του Συμβουλίου και την Επιτροπή για τα μέτρα που έχουν λάβει.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Αρχίζει να ισχύει από την επομένη της δημοσίευσής της.Βρυξέλλες, 27 Νοεμβρίου 2003.Για το ΣυμβούλιοΟ ΠρόεδροςR. Castelli(1) ΕΕ L 167 της 25.6.1997, σ. 1.


title: Απόφαση (ΚΕΠΠΑ) 2017/1418 του Συμβουλίου, της 4ης Αυγούστου 2017, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

text:
               4.8.2017

               EL

               Επίσημη Εφημερίδα της Ευρωπαϊκής Ένωσης

               LI 203/5

         ΑΠΌΦΑΣΗ (ΚΕΠΠΑ) 2017/1418 ΤΟΥ ΣΥΜΒΟΥΛΊΟΥ
   της 4ης Αυγούστου 2017
   για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την απόφαση 2014/145/ΚΕΠΠΑ, της 17ης Μαρτίου 2014, σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 3 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 17 Μαρτίου 2014 το Συμβούλιο εξέδωσε την απόφαση 2014/145/ΚΕΠΠΑ.

               (2)

               Ως πτυχή της πολιτικής της Ένωσης για μη αναγνώριση της παράνομης προσάρτησης της Κριμαίας και της Σεβαστούπολης, η προμήθεια βασικού εξοπλισμού για τη δημιουργία, απόκτηση ή ανάπτυξη υποδομών στην Κριμαία και στη Σεβαστούπολη σε σημαντικούς τομείς, όπως της ενέργειας, έχει απαγορευτεί από το Συμβούλιο.

               (3)

               Αεριοστρόβιλοι, οι οποίοι αποτελούν ουσιώδες στοιχείο για την ανάπτυξη νέων σταθμών παραγωγής ηλεκτρικής ενέργειας στην Κριμαία, παρεσχέθησαν από τη Ρωσία κατά παράβαση των συμβατικών διατάξεων της αρχικής πώλησης των αεριοστροβίλων στη Ρωσία από εταιρεία εγκατεστημένη στην Ένωση.

               (4)

               Στόχος των εν λόγω σταθμών ηλεκτρικής ενέργειας είναι να δημιουργηθεί ανεξάρτητη πηγή ηλεκτροδότησης της Κριμαίας και της Σεβαστούπολης, να στηριχθεί κατ' αυτόν τον τρόπο η απόσχισή τους από την Ουκρανία και να υπονομευθεί η εδαφική ακεραιότητα, η κυριαρχία και η ανεξαρτησία της Ουκρανίας. Περαιτέρω, η δράση αυτή υπονομεύει την πολιτική της Ένωσης για μη αναγνώριση της παράνομης προσάρτησης της Κριμαίας και της Σεβαστούπολης.

               (5)

               Ενόψει των ανωτέρω, είναι σκόπιμο να προστεθούν επιπλέον πρόσωπα, οντότητες και φορείς στον κατάλογο των προσώπων, οντοτήτων και φορέων που υπόκεινται σε περιοριστικά μέτρα σύμφωνα με το παράρτημα της απόφασης 2014/145/ΚΕΠΠΑ.

               (6)

               Το παράρτημα της απόφασης 2014/145/ΚΕΠΠΑ θα πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα πρόσωπα και οι οντότητες που περιέχονται στον κατάλογο του παραρτήματος της παρούσας απόφασης προστίθενται στον κατάλογο του παραρτήματος της απόφασης 2014/145/ΚΕΠΠΑ.
   Άρθρο 2
   Η παρούσα απόφαση αρχίζει να ισχύει από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 4 Αυγούστου 2017.

            Για το Συμβούλιο

            Ο Πρόεδρος

         M. MAASIKAS

      (1)  ΕΕ L 78 της 17.3.2014, σ. 16.

      ΠΑΡΑΡΤΗΜΑ

         Κατάλογος προσώπων και οντοτήτων που αναφέρονται στο άρθρο 1

      Ι.   Πρόσωπα

                  Ονοματεπώνυμο

                  Πληροφορίες ταυτοποίησης

                  Σκεπτικό καταχώρισης

                  Ημερομηνία καταχώρισης

                  158.

                  Andrey Vladimirovich CHEREZOV (TSCHERESOW)
                  Черезов, Андрей Владимирович

                  Υφυπουργός Ενέργειας της Ρωσικής Ομοσπονδίας.
                  Ημερομηνία γέννησης: 12.10.1967
                  Τόπος γέννησης:Salair, περιφέρεια Kemerovskaya

                  Φέρει μέρος της ευθύνης για την απόφαση να μεταφερθούν αεριοστρόβιλοι, που είχαν παραδοθεί από την Siemens Gas Turbine Technologies OOO στην OAO VO Technopromexport, προς εγκατάσταση στην Κριμαία. Η απόφαση αυτή συμβάλλει στη δημιουργία ανεξάρτητης πηγής ηλεκτροδότησης στην Κριμαία και τη Σεβαστούπολη ώστε να στηριχθεί η απόσχισή τους από την Ουκρανία, και υπονομεύει την εδαφική ακεραιότητα, την κυριαρχία και την ανεξαρτησία της Ουκρανίας.

                  4.8.2017

                  159.

                  Evgeniy Petrovich GRABCHAK
                  Грабчак, Евгений Петрович

                  Επικεφαλής διεύθυνσης στο υπουργείο Ενέργειας της Ρωσικής Ομοσπονδίας.
                  Ημερομηνία γέννησης: 18.7.1981
                  Τόπος γέννησης: Ust-Labinsk, περιοχή Krasnodar

                  Υπεύθυνος εντός του υπουργείου Ενέργειας της Ρωσικής Ομοσπονδίας για την ανάπτυξη έργων ηλεκτρικής ενέργειας στην Κριμαία. Τα έργα αυτά συμβάλλουν στη δημιουργία ανεξάρτητης πηγής ηλεκτροδότησης στην Κριμαία και τη Σεβαστούπολη ώστε να στηριχθεί η απόσχισή τους από την Ουκρανία, και υπονομεύουν την εδαφική ακεραιότητα, την κυριαρχία και την ανεξαρτησία της Ουκρανίας.

                  4.8.2017

                  160.

                  Sergey Anatolevich TOPOR-GILKA
                  Топор-Гилка, Сергей Анатольевич

                  Γενικός Διευθυντής της ΟΑΟ «VO TPE» μέχρι την πτώχευσή της, Γενικός Διευθυντής της OOO «VO TPE».
                  Ημερομηνία γέννησης: 17.2.1970

                  Υπό την ιδιότητά του ως Γενικού Διευθυντή της OOO «VO TPE», ήταν επικεφαλής των διαπραγματεύσεων με την Siemens Gas Turbine Technologies OOO σχετικά με την αγορά και την παράδοση των αεριοστροβίλων για σταθμό ηλεκτρικής ενέργειας στο Taman, περιοχή Krasnodar, Ρωσική Ομοσπονδία. Ήταν υπεύθυνος για τη μεταφορά των αεριοστροβίλων στην Κριμαία. Η ενέργεια αυτή συμβάλλει στη δημιουργία ανεξάρτητης πηγής ηλεκτροδότησης στην Κριμαία και τη Σεβαστούπολη ώστε να στηριχθεί η απόσχισή τους από την Ουκρανία, και υπονομεύει την εδαφική ακεραιότητα, την κυριαρχία και την ανεξαρτησία της Ουκρανίας.

                  4.8.2017

            II.   Οντότητες

                  Ονομασία

                  Πληροφορίες ταυτοποίησης

                  Σκεπτικό καταχώρισης

                  Ημερομηνία καταχώρισης

                  38.

                  OAO «VO Technopromexport» (OAO «VO TPE»)
                  άλλως: Ανοικτή συμμετοχική εταιρεία «Foreign Economic Association»«Technopromexport»
                  Открытое акционерное общество Внешнеэкономическое объединение Технопромэкспорт

                  Διεύθυνση: 119019, Μόσχα, οδός Novyi Arbat 15, κτίριο 2
                  Ημερομηνία εγγραφής:27.07.1992
                  Κρατικός αριθμός εγγραφής: 1067746244026
                  Αριθμός φορολογικού μητρώου: 7705713236

                  Συμβαλλόμενη με την Siemens Gas Turbine Technologies OOO· η OAO «VO TPE» αγόρασε αεριοστρόβιλους που δηλώθηκε ότι προορίζονταν για σταθμό ηλεκτρικής ενέργειας στο Taman, περιοχή Krasnodar, Ρωσική Ομοσπονδία, και ως εργολάβος ήταν υπεύθυνη για τη μεταφορά των αεριοστροβίλων στην OOO «VO TPE», η οποία με τη σειρά της τους μετέφερε προς εγκατάσταση στην Κριμαία. Η ενέργεια αυτή συμβάλλει στη δημιουργία ανεξάρτητης πηγής ηλεκτροδότησης στην Κριμαία και τη Σεβαστούπολη ώστε να στηριχθεί η απόσχισή τους από την Ουκρανία, και υπονομεύει την εδαφική ακεραιότητα, την κυριαρχία και την ανεξαρτησία της Ουκρανίας.

                  4.8.2017

                  39.

                  OOO «VO Technopromexport» (OOO «VO TPE»)
                  άλλως: Εταιρεία περιορισμένης ευθύνης «Foreign Economic Association»«Technopromexport»
                  Общество с ограниченной ответственностью «Внешнеэкономическое объединение Технопромэкспорт»

                  Διεύθυνση: 119019, Μόσχα, οδός Novyi Arbat 15, κτίριο 2
                  Ημερομηνία εγγραφής: 08.05.2014
                  Κρατικός αριθμός εγγραφής: 1147746527279
                  Αριθμός φορολογικού μητρώου: 7704863782e

                  Τωρινός ιδιοκτήτης των αεριοστροβίλων που αρχικά προμήθευσε η Siemens Gas Turbine Technologies OOO στην OAO «VO TPE». Η OOO «VO TPE» μετέφερε τους αεριοστροβίλους προς εγκατάσταση στην Κριμαία. Η ενέργεια αυτή συμβάλλει στη δημιουργία ανεξάρτητης πηγής ηλεκτροδότησης στην Κριμαία και τη Σεβαστούπολη ώστε να στηριχθεί η απόσχισή τους από την Ουκρανία, και υπονομεύει την εδαφική ακεραιότητα, την κυριαρχία και την ανεξαρτησία της Ουκρανίας.

                  4.8.2017

                  40.

                  ZAO Interavtomatika (IA)
                  άλλως: ЗАО «Интеравтоматика», CJSC «Interavtomatika»

                  Διεύθυνση: 115280, Μόσχα, οδός Avtozavodskaya 14,
                  Ημερομηνία εγγραφής: 31.01.1994
                  Κρατικός αριθμός εγγραφής: 1037739044111
                  Αριθμός φορολογικού μητρώου: 7725056162

                  Εταιρεία που ειδικεύεται σε συστήματα ελέγχου και επικοινωνιών για σταθμούς ηλεκτρικής ενέργειας, η οποία έχει συνάψει συμβάσεις για έργα που αφορούν την κατασκευή σταθμών ηλεκτρικής ενέργειας και την εγκατάσταση αεριοστροβίλων στη Σεβαστούπολη και τη Συμφερόπολη. Η ενέργεια αυτή συμβάλλει στη δημιουργία ανεξάρτητης πηγής ηλεκτροδότησης στην Κριμαία και τη Σεβαστούπολη ώστε να στηριχθεί η απόσχισή τους από την Ουκρανία, και υπονομεύει την εδαφική ακεραιότητα, την κυριαρχία και την ανεξαρτησία της Ουκρανίας.

                  4.8.2017


title: 2008/573/ΕΚ: Απόφαση του Συμβουλίου, της 8ης Ιουλίου 2008 , για το διορισμό στην Επιτροπή των Περιφερειών ενός τακτικού και ενός αναπληρωματικού μέλους από τη Λεττονία

text:
               11.7.2008

               EL

               Επίσημη Εφημερίδα της Ευρωπαϊκής Ένωσης

               L 183/36

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 8ης Ιουλίου 2008
   για το διορισμό στην Επιτροπή των Περιφερειών ενός τακτικού και ενός αναπληρωματικού μέλους από τη Λεττονία
   (2008/573/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της κυβέρνησης της Λεττονίας,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010 (1).

               (2)

               Λόγω της λήξης της θητείας του κ. Edgars ZALĀNS, έχει κενωθεί μία θέση τακτικού μέλους. Επίσης, μία θέση αναπληρωματικού μέλους κατέστη κενή, λόγω του διορισμού της κ. Indra RASSA ως τακτικού μέλους της Επιτροπής των Περιφερειών,

         ΑΠΟΦΑΣΙΖΕΙ:
   Άρθρο 1
   Τα ακόλουθα πρόσωπα διορίζονται στην Επιτροπή των Περιφερειών, για το εναπομένον διάστημα της θητείας, ήτοι έως τις 25 Ιανουαρίου 2010:

               α)

               ως τακτικό μέλος:

                           —

                           η κ. Indra RASSA, Chairwoman of Saldus District Municipality and Chairwoman of Nīgrandes Local Municipality,

                     και

               β)

               ως αναπληρωματικό μέλος:

                           —

                           ο κ. Janis RAŠČEVSKIS, Chairman of Jēkabpils District Municipality and Chairman of Saukas Local Municipality.

         Άρθρο 2
   Η παρούσα απόφαση παράγει αποτελέσματα από την ημέρα έκδοσής της.

      Βρυξέλλες, 8 Ιουλίου 2008.

            Για το Συμβούλιο

            Η Πρόεδρος

         C. LAGARDE

      (1)  ΕΕ L 56 της 25.2.2006, σ. 75.


title: 2010/450/ΚΕΠΠΑ: Απόφαση 2010/450/ΚΕΠΠΑ του Συμβουλίου, της 11ης Αυγούστου 2010 , για τον διορισμό του ειδικού εντεταλμένου της Ευρωπαϊκής Ένωσης για το Σουδάν

text:
               12.8.2010

               EL

               Επίσημη Εφημερίδα της Ευρωπαϊκής Ένωσης

               L 211/42

         ΑΠΌΦΑΣΗ 2010/450/ΚΕΠΠΑ ΤΟΥ ΣΥΜΒΟΥΛΊΟΥ
   της 11ης Αυγούστου 2010
   για τον διορισμό του ειδικού εντεταλμένου της Ευρωπαϊκής Ένωσης για το Σουδάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 18 Ιουλίου 2005, το Συμβούλιο υιοθέτησε την κοινή δράση 2005/556/ΚΕΠΠΑ (1) για τον διορισμό ειδικού εντεταλμένου της Ευρωπαϊκής Ένωσης (στο εξής «ΕΕΕΕ») για το Σουδάν.

               (2)

               Η κ. Rosalind MARSDEN θα πρέπει να διοριστεί ως ΕΕΕΕ για το Σουδάν από την 1η Σεπτεμβρίου 2010 έως τις 31 Αυγούστου 2011. Ωστόσο, η εντολή της ΕΕΕΕ μπορεί να τερματισθεί νωρίτερα, σε περίπτωση που το αποφασίσει το Συμβούλιο, κατόπιν προτάσεως της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας (στο εξής «ΥΕ») μετά την έναρξη ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.

               (3)

               Η ΕΕΕΕ θα εκτελέσει την εντολή της στο πλαίσιο μιας κατάστασης η οποία ενδέχεται να επιδεινωθεί και η οποία θα μπορούσε να υπονομεύσει τους στόχους της κοινής εξωτερικής πολιτικής και πολιτικής ασφαλείας, όπως καθορίζονται στο άρθρο 21 της συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορισμός
   Η κ. Rosalind MARSDEN διορίζεται EEEE για το Σουδάν από την 1η Σεπτεμβρίου 2010 έως τις 31 Αυγούστου 2011. Η εντολή της ΕΕΕΕ ενδέχεται να λήξει νωρίτερα, σε περίπτωση που το αποφασίσει το Συμβούλιο, κατόπιν προτάσεως της ΥΕ μετά την έναρξη ισχύος της απόφασης για τη σύσταση της Ευρωπαϊκής Υπηρεσίας Εξωτερικής Δράσης.
   Άρθρο 2
   Στόχοι πολιτικής
   Η εντολή της ΕΕΕΕ βασίζεται στους στόχους πολιτικής της Ευρωπαϊκής Ένωσης (στο εξής «ΕΕ» ή «Ένωση») στο Σουδάν. Η ΕΕΕΕ εργάζεται με τα εμπλεκόμενα μέρη στο Σουδάν, την Αφρικανική Ένωση (ΑΕ) και τα Ηνωμένα Έθνη (ΗΕ) και άλλους εθνικούς, περιφερειακούς και διεθνείς παράγοντες, ώστε να επιτευχθεί η ειρηνική μετάβαση σύμφωνα με τη συνολική ειρηνευτική συμφωνία (ΣΕΣ), μεταξύ άλλων με τη διοργάνωση αξιόπιστων δημοψηφισμάτων για το Abyei και την αυτοδιάθεση του Νότιου Σουδάν τον Ιανουάριο του 2011. Η εντολή περιλαμβάνει την ενεργό συμμετοχή στην πλήρη και έγκαιρη εφαρμογή της ΣΕΣ και των ρυθμίσεων που προβλέπονται για την περίοδο μετά τη διεξαγωγή του δημοψηφίσματος, την υποστήριξη στην οικοδόμηση θεσμών και στην προαγωγή της σταθερότητας, της ασφάλειας και της ανάπτυξης στο Νότιο Σουδάν, άσχετα από το αποτέλεσμα του δημοψηφίσματος για την αυτοδιάθεση, τη βελτίωση της ασφάλειας και τη διευκόλυνση της εξεύρεσης μιας πολιτικής λύσης για τη διένεξη στο Νταρφούρ, την προώθηση της δικαιοσύνης, της συμφιλίωσης και του σεβασμού των ανθρώπινων δικαιωμάτων, συμπεριλαμβανομένης της πλήρους συνεργασίας με το Διεθνές Ποινικό Δικαστήριο, και τη βελτίωση της πρόσβασης της ανθρωπιστικής βοήθειας σε ολόκληρο το Σουδάν.
   Άρθρο 3
   Εντολή
   1.   Για την εκπλήρωση των στόχων πολιτικής, η εντολή της ΕΕΕΕ συνίσταται στα εξής:

               α)

               επαφές με την κυβέρνηση του Σουδάν, την κυβέρνηση του Νότιου Σουδάν, τα ένοπλα κινήματα στο Νταρφούρ και άλλα εμπλεκόμενα μέρη στο Σουδάν, καθώς και την κοινωνία των πολιτών και μη κυβερνητικές οργανώσεις, και η διατήρηση στενής συνεργασίας με την ΑΕ και τον ΟΗΕ με στόχο την εκπλήρωση των στόχων πολιτικής της Ένωσης·

               β)

               προαγωγή μιας συνεκτικής διεθνούς προσέγγισης προς το Σουδάν, διατηρώντας στενές επαφές με την Αφρικανική Ένωση (ΑΕ) και ιδίως με την Ομάδα υψηλού επιπέδου της ΑΕ για το Σουδάν (ΑUHIP), τα ΗΕ, ιδίως μέσω στενών και τακτικών διαβουλεύσεων με την αποστολή των ΗΕ στο Σουδάν (UNMIS) και τη μεικτή αποστολή ΑΕ/ΟΗΕ στο Νταρφούρ (UNAMID), τη Διακυβερνητική Αρχή για την Ανάπτυξη (IGAD), τον Σύνδεσμο Αραβικών Κρατών (ΣΑΚ), καθώς και περιφερειακούς και άλλους βασικούς εμπλεκόμενους φορείς, όπως ο ειδικός απεσταλμένος των ΗΠΑ·

               γ)

               συμμετοχή στο έργο του Διεθνούς Συμβουλευτικού Φόρουμ όσον αφορά συνεκτικές διεθνείς προσπάθειες προς το Σουδάν·

               δ)

               διατήρηση τακτικών πολιτικών επαφών υψηλού επιπέδου με την IGAD και τους κυριότερους περιφερειακούς εμπλεκόμενους φορείς, ενόψει περαιτέρω εξελίξεων κατά την εφαρμογή της ΣΕΣ και των επιπτώσεών τους στην ένταξη του Σουδάν στην περιοχή, ενεργό συμμετοχή με περιφερειακά και βασικά αφρικανικά κράτη για ενίσχυση της ομοφωνίας πίσω από την εφαρμογή του ΣΕΣ και σεβασμό για το αποτέλεσμα του δημοψηφίσματος για την αυτοδιάθεση του Νότιου Σουδάν·

               ε)

               υποστήριξη του έργου του κοινού διαμεσολαβητή της ΑΕ και του ΟΗΕ και της AUHIP στα πλαίσια των διεθνών προσπαθειών για τη διευκόλυνση της επίτευξης μιας ειρηνευτικής συμφωνίας για το Νταρφούρ και στενή παρακολούθηση της διαπραγματευτικής διαδικασίας, η οποία διευκολύνεται και από τις κυβερνήσεις του Κατάρ, της Αιγύπτου, της Λιβύης και άλλων·

               στ)

               όσον αφορά την καταπολέμηση της ατιμωρησίας στο Σουδάν και τον σεβασμό των ανθρώπινων δικαιωμάτων, στα οποία περιλαμβάνονται τα δικαιώματα των γυναικών και των παιδιών, παρακολούθηση της κατάστασης και διατήρηση τακτικών επαφών με τις σουδανικές αρχές, το Γραφείο του Εισαγγελέως του Διεθνούς Ποινικού Δικαστηρίου, την ΑΕ και τον ΟΗΕ, ιδίως με το Γραφείο του Ύπατου Αρμοστή για τα Ανθρώπινα Δικαιώματα και με τους παρατηρητές για τα ανθρώπινα δικαιώματα που αναπτύσσουν δράση στην περιοχή·

               ζ)

               εκπροσώπηση της Ένωσης, όταν αυτό είναι δυνατό, στην Επιτροπή εξέτασης και αξιολόγησης της ΣΕΣ·

               η)

               χωρίς να θίγεται η αυτονομία των αποστολών της ΕΕ για την παρακολούθηση των εκλογών (ΑΕΕΠΕ), συνοδεία εκ του σύνεγγυς της προετοιμασίας και εγκατάστασης τυχόν μελλοντικής ΑΕΕΠΕ στο Σουδάν και εξασφάλιση της διεξαγωγής επακόλουθων εργασιών για την εφαρμογή των συστάσεων που διατυπώνονται, και

               θ)

               ενεργή συμμετοχή στη διατύπωση μιας μελλοντικής στρατηγικής ΕΕ και δέσμευσης μετά το τέλος της ΣΕΣ και προκειμένου να προωθηθούν εποικοδομητικές σχέσεις μεταξύ Χαρτούμ και Γιούμπα, άσχετα με τα αποτέλεσμα των δημοψηφισμάτων.

         2.   Για την εκπλήρωση της εντολής της, η ΕΕΕΕ, μεταξύ άλλων:

               α)

               συμβουλεύει και υποβάλλει εκθέσεις για τον καθορισμό των θέσεων της ΕΕ στα διεθνή φόρα, ούτως ώστε να προωθήσει ενεργά και να ενισχύσει μια συνεκτική πολιτική προσέγγιση της ΕΕ προς το Σουδάν·

               β)

               έχει την εποπτεία όλων των δραστηριοτήτων της Ένωσης και συνεργάζεται στενά με την αντιπροσωπεία της Ένωσης στο Χαρτούμ και την αντιπροσωπεία της Ένωσης στην ΑΕ στην Αντίς Αμπέμπα·

               γ)

               στηρίζει την πολιτική διαδικασία και τις δραστηριότητες που αφορούν την εφαρμογή της ΣΕΣ και τη διαπραγμάτευση των αναγκαίων ρυθμίσεων για την περίοδο μετά το δημοψήφισμα καθώς και τις προσπάθειες στον τομέα της οικοδόμησης θεσμών στο Νότιο Σουδάν·

               δ)

               συμβάλλει στην εφαρμογή της πολιτικής της ΕΕ όσον αφορά τις αποφάσεις 1325 (2000) και 1820 (2008) του Συμβουλίου Ασφαλείας των ΗΕ (ΑΣΑΗΕ) για τις γυναίκες, την ειρήνη και την ασφάλεια, καθώς και παρακολουθώντας και υποβάλλοντας εκθέσεις για τις σχετικές εξελίξεις, και

               ε)

               παρακολουθεί την τήρηση των σχετικών ΑΣΑΗΕ από τα εμπλεκόμενα μέρη στο Σουδάν, κυρίως των ΑΣΑΗΕ 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679(2006), 1769 (2007), 1778 (2007), 1881 (2009), 1882 (2009), 1891 (2009) και 1919 (2010), και υποβάλλει σχετική έκθεση.

         Άρθρο 4
   Εκτέλεση της εντολής
   1.   Η ΕΕΕΕ είναι υπεύθυνη για την εκτέλεση της εντολής της και ενεργεί υπό την εξουσία της ΥΕ.
   2.   Η Επιτροπή Πολιτικής και Ασφάλειας (στο εξής «ΕΠΑ») διατηρεί προνομιούχο δεσμό με την ΕΕΕΕ και είναι το πρωταρχικό σημείο επαφής της ΕΕΕΕ με το Συμβούλιο. Η ΕΠΑ παρέχει στην ΕΕΕΕ στρατηγική καθοδήγηση και πολιτικές κατευθύνσεις στα πλαίσια της εντολής της, με την επιφύλαξη των εξουσιών της ΥΕ.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή της ΕΕΕΕ, για το χρονικό διάστημα από 1ης Σεπτεμβρίου 2010 έως τις 31 Αυγούστου 2011, ανέρχεται σε 1 820 000 ευρώ.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ένωσης.
   3.   Η διαχείριση των δαπανών αποτελεί αντικείμενο σύμβασης μεταξύ της ΕΕΕΕ και της Επιτροπής. Η ΕΕΕΕ είναι υπόλογη στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των πλαισίων της εντολής της και των αντίστοιχων διαθέσιμων οικονομικών μέσων, η ΕΕΕΕ είναι υπεύθυνη για τη σύσταση της ομάδας της. Η ομάδα διαθέτει την εμπειρογνωμοσύνη στα ειδικά ζητήματα πολιτικής που απαιτεί η εντολή. Η ΕΕΕΕ ενημερώνει τάχιστα το Συμβούλιο και την Επιτροπή για τη σύνθεση της ομάδας της.
   2.   Τα κράτη μέλη και τα θεσμικά όργανα της Ένωσης μπορούν να προτείνουν την απόσπαση προσωπικού στην υπηρεσία της ΕΕΕΕ. Οι αποδοχές του αποσπασμένου από κράτος μέλος ή από θεσμικό όργανο της Ένωσης προσωπικού στην ΕΕΕΕ καλύπτονται από το κράτος μέλος ή το θεσμικό όργανο της Ένωσης, αντιστοίχως. Μπορούν επίσης να τοποθετηθούν παρά τη ΕΕΕΕ εμπειρογνώμονες οι οποίοι είναι αποσπασμένοι από τα κράτη μέλη στη Γενική Γραμματεία του Συμβουλίου. Το διεθνές συμβασιούχο προσωπικό έχει την ιθαγένεια κράτους μέλους.
   3.   Όλο το αποσπασμένο προσωπικό παραμένει υπό τη διοικητική εξουσία του αποστέλλοντος κράτους μέλους ή του θεσμικού οργάνου της Ένωσης και εκτελεί τα καθήκοντά του και ενεργεί υπέρ της εντολής της ΕΕΕΕ.
   4.   Γραφεία της ΕΕΕΕ διατηρούνται στο Χαρτούμ και στην Juba και αποτελούνται από έναν πολιτικό σύμβουλο και το απαραίτητο διοικητικό προσωπικό και προσωπικό υλικοτεχνικής υποστήριξης. Σύμφωνα με την εντολή της ΕΕΕΕ που περιγράφεται στο άρθρο 3, ιδρύονται επίσης περιφερειακά γραφεία στο Νταρφούρ, εάν τα υφιστάμενα Γραφεία του Χαρτούμ και της Juba δεν μπορούν να παράσχουν όλη την αναγκαία στήριξη στο προσωπικό της ΕΕΕΕ το οποίο έχει αναπτυχθεί στην περιοχή του Νταρφούρ.
   Άρθρο 7
   Προνόμια και ασυλίες της ΕΕΕΕ και του προσωπικού της
   Τα προνόμια, οι ασυλίες και λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής της ΕΕΕΕ και των μελών του προσωπικού της συμφωνούνται από κοινού με το μέρος/τα μέρη υποδοχής, ανάλογα με την περίπτωση. Τα κράτη μέλη και η Επιτροπή παρέχουν την απαιτούμενη υποστήριξη για τον σκοπό αυτόν.
   Άρθρο 8
   Ασφάλεια των διαβαθμισμένων πληροφοριών της ΕΕ
   Η ΕΕΕΕ και τα μέλη της ομάδας της τηρούν τις αρχές ασφαλείας και τους στοιχειώδεις κανόνες που θεσπίστηκαν με την απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου (2), ιδίως όταν χειρίζονται διαβαθμισμένες πληροφορίες της Ένωσης.
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου μεριμνούν ώστε να παρέχεται πρόσβαση στην ΕΕΕΕ σε κάθε σχετική πληροφορία.
   2.   Η αντιπροσωπεία της Ένωσης και/ή τα κράτη μέλη, ανάλογα με την περίπτωση, παρέχουν υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που εκτελεί επιχειρησιακά καθήκοντα εκτός της Ένωσης δυνάμει του τίτλου V της συνθήκης για την Ευρωπαϊκή Ένωση, η ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή της και με την κατάσταση της ασφάλειας στη γεωγραφική περιοχή που υπάγεται στην αρμοδιότητά της, για την ασφάλεια του συνόλου του προσωπικού υπό την άμεση εξουσία της, κυρίως δε:

               α)

               καταρτίζει ειδικό σχέδιο ασφάλειας για την αποστολή, βασισμένο στην καθοδήγηση της Γενικής Γραμματείας του Συμβουλίου, το οποίο περιλαμβάνει ειδικά υλικά, οργανωτικά και διαδικαστικά μέτρα ασφάλειας, επιβλέπει τη διαχείριση της ασφάλειας κινήσεων του προσωπικού προς την περιοχή αποστολής, καθώς και εντός αυτής, καθώς και τη διαχείριση συμβάντων που αφορούν την ασφάλεια, συμπεριλαμβανομένου ενός σχεδίου έκτακτης ανάγκης και εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο αποστολής·

               γ)

               μεριμνά ώστε όλα τα μέλη της ομάδας της που θα αναπτυχθούν εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να έχουν λάβει την κατάλληλη κατάρτιση όσον αφορά την ασφάλεια προτού ή μόλις φθάσουν στην περιοχή αποστολής τους, με βάση τις διαβαθμίσεις κινδύνου που έχει ορίσει η Γενική Γραμματεία του Συμβουλίου για τον τόπο αποστολής·

               δ)

               μεριμνά για την εφαρμογή όλων των συμφωνημένων συστάσεων που έχουν διατυπωθεί στα πλαίσια των τακτικών αξιολογήσεων ασφάλειας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των ενδιάμεσων εκθέσεων και των εκθέσεων σχετικά με την εκτέλεση της εντολής στην ΥΕ, στο Συμβούλιο και στην Επιτροπή.

         Άρθρο 11
   Υποβολή εκθέσεων
   1.   Η ΕΕΕΕ υποβάλλει τακτικά γραπτές και προφορικές εκθέσεις στην ΥΕ και στην ΕΠΑ. Η ΕΕΕΕ υποβάλλει επίσης εκθέσεις, ανάλογα με τις ανάγκες, στις ομάδες και επιτροπές του Συμβουλίου. Τακτικές γραπτές εκθέσεις διανέμονται μέσω του δικτύου COREU. Κατόπιν σύστασης της ΥΕ ή της ΕΠΑ, η ΕΕΕΕ μπορεί να υποβάλλει εκθέσεις στο Συμβούλιο Εξωτερικών Υποθέσεων.
   2.   Η ΕΕΕΕ υποβάλλει τακτικά έκθεση στην ΕΠΑ σχετικά με την κατάσταση στο Νταρφούρ και την εν γένει κατάσταση στο Σουδάν.
   Άρθρο 12
   Συντονισμός
   1.   Η ΕΕΕΕ προάγει τον συνολικό πολιτικό συντονισμό της Ένωσης. Συμβάλλει στη συνεκτική εμπλοκή όλων των επιτόπιων μέσων της Ένωσης για την επίτευξη των πολιτικών στόχων της Ένωσης. Οι δραστηριότητες της ΕΕΕΕ συντονίζονται με εκείνες της Επιτροπής και άλλων ΕΕΕΕ που δραστηριοποιούνται στην περιοχή. Η ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Επιτόπου, διατηρείται στενή επαφή με τους αρχηγούς αντιπροσωπειών της Ένωσης, μεταξύ άλλων στο Χαρτούμ και την Αντίς Αμπέμπα, και τους αρχηγούς αποστολής των κρατών μελών. Καταβάλλουν κάθε δυνατή προσπάθεια για να συνδράμουν την ΕΕΕΕ στην εκπλήρωση της εντολής της. Η ΕΕΕΕ συνεργάζεται επίσης επιτόπου με άλλους διεθνείς και περιφερειακούς παράγοντες.
   Άρθρο 13
   Επανεξέταση
   Η υλοποίηση της παρούσας απόφασης και η συνοχή της με άλλους τομείς συμβολής της Ένωσης στην περιοχή υπόκεινται σε τακτική επανεξέταση. Η ΕΕΕΕ υποβάλλει στην ΥΕ, στο Συμβούλιο και στην Επιτροπή έκθεση προόδου πριν από το τέλος Φεβρουαρίου του 2011 και συγκεφαλαιωτική έκθεση για την εκτέλεση της εντολής κατά τη λήξη της εντολής.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημερομηνία της εκδόσεώς της.

      Βρυξέλλες, 11 Αυγούστου 2010.

            Για το Συμβούλιο

            Ο Πρόεδρος

         S. VANACKERE

      (1)  ΕΕ L 188 της 20.7.2005, σ. 43.

      (2)  ΕΕ L 101 της 11.4.2001, σ. 1.


Avis juridique important

|

31984D0060

84/60/Ευρατόμ: Απόφαση του Συμβουλίου της 31ης Ιανουαρίου 1984 για τη θέσπιση ενός ερευνητικού προγράμματος που αφορά την αποξήλωση των πυρηνικών εγκαταστάσεων

Επίσημη Εφημερίδα αριθ. L 036 της 08/02/1984 σ. 0023 - 0024 Ισπανική ειδική έκδοση: Κεφάλαιο 12 τόμος 4 σ. 0109  Πορτογαλική ειδική έκδοση : Κεφάλαιο 12 τόμος 4 σ. 0109

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 31ης Ιανουαρίου 1984  για τη θέσπιση ενός ερευνητικού προγράμματος που αφορά την αποξήλωση των πυρηνικών εγκαταστάσεων  (84/60/Ευρατόμ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 7,  την πρόταση της Επιτροπής (1), κατόπιν γνώμης της Επιστημονικής και Τεχνικής Επιτροπής,  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι ορισμένα τμήματα πυρηνικών εγκαταστάσεων καθίστανται αναπόφευκτα ραδιενεργά κατά τη λειτουργία τους και κατά συνέπεια είναι ουσιώδες να ευρεθούν λύσεις ικανές να εξασφαλίζουν την ασφάλεια και προστασία των ανθρώπων και του περιβάλλοντος από τους πιθανούς κινδύνους που σχετίζονται με την αποξήλωση των εγκαταστάσεων αυτών·  ότι το πρόγραμμα δράσης των Ευρωπαϊκών Κοινοτήτων για το περιβάλλον, το οποίο εγκρίθηκε από το Συμβούλιο των Ευρωπαϊκών Κοινοτήτων και τους αντιπροσώπους των κυβερνήσεων των κρατών μελών που συνήλθαν στα πλαίσια του Συμβουλίου, στο ψήφισμα της 17ης Μαΐου 1977 (4), υπογραμμίζει την ανάγκη κοινοτικής δράσης στον τομέα της αποξήλωσης των πυρηνικών σταθμών παραγωγής ηλεκτρικής ενέργειας και προβλέπει το περιεχόμενο και τους τρόπους εφαρμογής της δράσης αυτής·  ότι το ερευνητικό πρόγραμμα που αφορά την αποξήλωση των πυρηνικών σταθμών παραγωγής ηλεκτρικής ενέργειας, το οποίο θεσπίστηκε με την απόφαση 79/344/Ευρατόμ (5), απέδωσε θετικά αποτελέσματα και δημιούργησε ενθαρρυντικές προοπτικές·  ότι το Συμβούλιο, με το ψήφισμά του της 25ης Ιουλίου 1983 (6), θέσπισε ένα πρόγραμμα-πλαίσιο το οποίο καθορίζει μια ευρωπαϊκή επιστημονική και τεχνολογική στρατηγική·  ότι η Επιτροπή ανακοίνωσε στο Συμβούλιο ένα πρόγραμμα δράσης για την ανάπτυξη της πυρηνικής ενέργειας σχάσης,  ΑΠΟΦΑΣΙΖΕΙ:  Άρθρο 1  Θεσπίζεται ένα ερευνητικό πρόγραμμα που αφορά την αποξήλωση των πυρηνικών εγκαταστάσεων, για πενταετή περίοδο που αρχίζει την 1η Ιανουαρίου 1984.  Το κείμενο του προγράμματος προσαρτάται στην παρούσα απόφαση.  Άρθρο 2  Το ποσό που εκτιμάται ως αναγκαίο για την εκτέλεση του προγράμματος ανέρχεται σε 12,1 εκατομμύρια ECU, στα οποία περιλαμβάνεται και η δαπάνη για προσωπικό τριών ατόμων.  Άρθρο 3  Το πρόγραμμα είναι δυνατόν να υποβληθεί σε αναθεώρηση στο τέλος του τρίτου έτους, σύμφωνα με τις κατάλληλες διαδικασίες.  Άρθρο 4  Για την εφαρμογή του προγράμματος η Επιτροπή επικουρείται από τη Συμβουλευτική Επιτροπή που έχει συσταθεί με την απόφαση 79/344/Ευρατόμ.  Βρυξέλλες, 31 Ιανουαρίου 1984.  Για το Συμβούλιο  Ο Πρόεδρος  G. LENGAGNE    (1) ΕΕ αριθ. C 178 της 5. 7. 1983, σ. 6.  (2) ΕΕ αριθ. C 342 της 19. 12. 1983, σ. 135.  (3) ΕΕ αριθ. C 23 της 30. 1. 1984, σ. 8.  (4) ΕΕ αριθ. C 139 της 13. 6. 1977, σ. 1.  (5) ΕΕ αριθ. L 83 της 27. 3. 1979, σ. 19.  (6) ΕΕ αριθ. C 208 της 4. 8. 1983, σ. 1.   ΠΑΡΑΡΤΗΜΑ  Ερευνητικό πρόγραμμα που αφορά την αποξήλωση των πυρηνικών εγκαταστάσεων  Ο σκοπός του προγράμματος είναι η από κοινού ανάπτυξη της διαχείρισης των πυρηνικών εγκαταστάσεων που έχουν αχρηστευθεί και των ραδιενεργών αποβλήτων που προέρχονται από τη διάλυσή τους, η οποία θα εξασφαλίζει, στις διάφορες φάσεις της, την καλύτερη δυνατή προστασία των ανθρώπων και του περιβάλλοντος. Το πρόγραμμα έχει σκοπό να προωθήσει:  Α. Δράσεις έρευνας και ανάπτυξης που αφορούν τα ακόλουθα θέματα:  δράση αριθ. 1: ακεραιότητα κτιρίων και συστημάτων για μεγάλο χρονικό διάστημα,  δράση αριθ. 2: απολύμανση εν όψει της αποξήλωσης,  δράση αριθ. 3: τεχνικές διάλυσης,  δράση αριθ. 4: επεξεργασία των ειδικών αποβλήτων: χάλυβας, σκυρόδεμα και γραφίτης,  δράση αριθ. 5: δοχεία μεγάλων διαστάσεων για τα ραδιενεργά απόβλητα που προέρχονται από τη διάλυση πυρηνικών εγκαταστάσεων,  δράση αριθ. 6: εκτίμηση των ποσοτήτων ραδιενεργών αποβλήτων που προέρχονται από την αποξήλωση πυρηνικών εγκαταστάσεων στην Κοινότητα,  δράση αριθ. 7: επίδραση των χαρακτηριστικών σχεδιασμού των εγκαταστάσεων στην αποξήλωση.  Β. Τη διατύπωση κατευθυντηρίων αρχών, ήτοι:  - ορισμένων κατευθυντηρίων αρχών σχετικά με το σχεδιασμό και την εκμετάλλευση πυρηνικών εγκαταστάσεων, προκειμένου να διευκολυνθεί η τελική τους αποξήλωση,  - κατευθυντηρίων αρχών σχετικά με την αποξήλωση πυρηνικών εγκαταστάσεων, οι οποίες θα μπορούσαν να αποτελέσουν τα πρώτα στοιχεία μιας κοινοτικής πολιτικής στον τομέα αυτόν.  Γ. Τη δοκιμή τεχνολογιών υπό πραγματικές συνθήκες, στα πλαίσια επιχειρήσεων αποξήλωσης σε μεγάλη κλίμακα που διεξάγονται στα κράτη μέλη.


title: Απόφαση (ΕΕ) 2016/1484 του Ευρωπαϊκού Κοινοβουλίου, της 28ης Απριλίου 2016, σχετικά με την απαλλαγή όσον αφορά την εκτέλεση του προϋπολογισμού του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/163

         ΑΠΌΦΑΣΗ (ΕΕ) 2016/1484 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με την απαλλαγή όσον αφορά την εκτέλεση του προϋπολογισμού του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους ισολογισμούς και τους λογαριασμούς διαχείρισης του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης για το οικονομικό έτος 2014 [COM(2015) 379 — C8-0248/2015],

               —

               έχοντας υπόψη τις χρηματοοικονομικές πληροφορίες σχετικά με το Ευρωπαϊκό Ταμείο Ανάπτυξης [COM(2015) 295],

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν στο πλαίσιο του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης για το οικονομικό έτος 2014, που συνοδεύεται από τις απαντήσεις της Επιτροπής (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τις συστάσεις του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στην Επιτροπή όσον αφορά την εκτέλεση των πράξεων των Ευρωπαϊκών Ταμείων Ανάπτυξης για το οικονομικό έτος 2014 (05219/2016 — C8-0036/2016, 05220/2016 — C8-0037/2016, 05223/2016 — C8-0038/2016, 05224/ 2016 — C8-0039/2016),

               —

               έχοντας υπόψη την έκθεση της Επιτροπής σχετικά με τη συνέχεια που δόθηκε στην απαλλαγή για το οικονομικό έτος 2013 [COM(2015) 505], και τα υπηρεσιακά έγγραφα εργασίας της Επιτροπής που την συνοδεύουν [SWD(2015) 194 και SWD(2015) 195],

               —

               έχοντας υπόψη τη συμφωνία εταιρικής σχέσης μεταξύ των μελών της ομάδας των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, η οποία υπεγράφη στο Κοτονού στις 23 Ιουνίου 2000 (3) και τροποποιήθηκε στην Ουαγκαντούγκου, Μπουρκίνα Φάσο, στις 22 Ιουνίου 2010 (4),

               —

               έχοντας υπόψη την απόφαση 2013/755/ΕΕ του Συμβουλίου, της 25ης Νοεμβρίου 2013, για τη σύνδεση των Υπερπόντιων Χωρών και Εδαφών με την Ευρωπαϊκή Ένωση («απόφαση για τη σύνδεση ΥΧΕ-ΕΕ») (5),

               —

               έχοντας υπόψη το άρθρο 33 της εσωτερικής συμφωνίας, της 20ής Δεκεμβρίου 1995, μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του δεύτερου χρηματοδοτικού πρωτοκόλλου της τέταρτης σύμβασης ΑΚΕ-ΕΚ (6),

               —

               έχοντας υπόψη το άρθρο 32 της εσωτερικής συμφωνίας, της 18ης Σεπτεμβρίου 2000, μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου, για τη χρηματοδότηση και τη διαχείριση των ενισχύσεων της Κοινότητας στο πλαίσιο του χρηματοδοτικού πρωτοκόλλου της συμφωνίας εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, και της Ευρωπαϊκής Κοινότητας και των κρατών μελών της, η οποία υπογράφηκε στο Κοτονού, Μπενίν, στις 23 Ιουνίου 2000, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (7),

               —

               έχοντας υπόψη το άρθρο 11 της εσωτερικής συμφωνίας, της 17ης Ιουλίου 2006, μεταξύ των αντιπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, για τη χρηματοδότηση της κοινοτικής βοήθειας από το πολυετές δημοσιονομικό πλαίσιο, για την περίοδο 2008-2013, σύμφωνα με τη συμφωνία εταιρικής σχέσης ΑΚΕ-ΕΚ καθώς και τη χορήγηση χρηματοδοτικής ενίσχυσης στις υπερπόντιες χώρες και εδάφη για τις οποίες ισχύουν οι διατάξεις του τέταρτου μέρους της Συνθήκης ΕΚ (8),

               —

               έχοντας υπόψη το άρθρο 11 της εσωτερικής συμφωνίας, της 24ης και 26ης Ιουνίου 2013, μεταξύ των αντιπροσώπων των κυβερνήσεων των κρατών μελών της Ευρωπαϊκής Ένωσης, συνελθόντων στο πλαίσιο του Συμβουλίου, για τη χρηματοδότηση της βοήθειας της Ευρωπαϊκής Ένωσης βάσει του πολυετούς δημοσιονομικού πλαισίου για την περίοδο 2014 έως 2020, δυνάμει της συμφωνίας εταιρικής σχέσης ΑΚΕ-ΕΕ, καθώς και για τη χορήγηση χρηματοδοτικής ενίσχυσης στις Υπερπόντιες Χώρες και Εδάφη για τις οποίες ισχύει το τέταρτο μέρος της Συνθήκης για τη λειτουργία της Ευρωπαϊκής Ένωσης (9),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη το άρθρο 74 του δημοσιονομικού κανονισμού, της 16ης Ιουνίου 1998, εφαρμοστέος στη συνεργασία για τη χρηματοδότηση της ανάπτυξης στο πλαίσιο της τέταρτης Σύμβασης ΑΚΕ-ΕΚ (10),

               —

               έχοντας υπόψη το άρθρο 119 του δημοσιονομικού κανονισμού, της 27ης Μαρτίου 2003, ο οποίος εφαρμόζεται στο ένατο Ευρωπαϊκό Ταμείο Ανάπτυξης (11),

               —

               έχοντας υπόψη το άρθρο 50 του κανονισμού (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης (12),

               —

               έχοντας υπόψη το άρθρο 48 του κανονισμού (ΕΕ) 2015/323 του Συμβουλίου, της 2ας Μαρτίου 2015, σχετικά με τον δημοσιονομικό κανονισμό που εφαρμόζεται στο ενδέκατο Ευρωπαϊκό Ταμείο Ανάπτυξης (13),

               —

               έχοντας υπόψη τα άρθρα 93 και 94 τρίτη περίπτωση και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης (A8-0137/2016),

               1.

               χορηγεί απαλλαγή στην Επιτροπή όσον αφορά την εκτέλεση του προϋπολογισμού του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης για το οικονομικό έτος 2014·

               2.

               αναθέτει στον πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στο Ελεγκτικό Συνέδριο και στην Ευρωπαϊκή Τράπεζα Επενδύσεων, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 373 της 10.11.2015, σ. 289.

      (2)  ΕΕ C 379 της 13.11.2015, σ. 124.

      (3)  ΕΕ L 317 της 15.12.2000, σ. 3.

      (4)  ΕΕ L 287 της 4.11.2010, σ. 3.

      (5)  ΕΕ L 344 της 19.12.2013, σ. 1.

      (6)  ΕΕ L 156 της 29.5.1998, σ. 108.

      (7)  ΕΕ L 317 της 15.12.2000, σ. 355.

      (8)  ΕΕ L 247 της 9.9.2006, σ. 32.

      (9)  ΕΕ L 210 της 6.8.2013, σ. 1.

      (10)  ΕΕ L 191 της 7.7.1998, σ. 53.

      (11)  ΕΕ L 83 της 1.4.2003, σ. 1.

      (12)  ΕΕ L 78 της 19.3.2008, σ. 1.

      (13)  ΕΕ L 58 της 3.3.2015, σ. 17.